
Segun comerciante Frank Tieleman: 

‘Final di caya grandi ta birando un pueblito residencial’ 


ORANJESTAD - Frank Tieleman ta un comerciante pa basta aña es- 
tableci den caya grandi. Sr. Tieleman a yega di vocifera e preocupa- 
cion di e comerciantenan di e area aki como ex miembro di directiva 
di Mambo, prome y despues cu caya grandi a wordo renoba pa loke a 
wordo converti awe: Un caya bunita y cu tram, pero casi morto. 

Aunke e ta haya cu gobierno por haci ainda mas pa reactiva caya grandi y haya e 
splendor y bida di antes, e ta consciente como comerciante cu nan no por keda 
brasa crusa y laga gobierno haci tur cos pa nan. Akinan sr. Tieleman ta aplica 
e frase inmortal di ex presidente Mericano, John F. Kennedy, pero adapta na e 
situacion di caya: No puntra bo mes kico gobierno por haci pa caya; sino pun- 
tra abo mes como comerciante y propietario kico bo por haci pa caya grandi. 

Comercial y residencial 

Sr. Tieleman a dicidi di bin cu un iniciativa y cuminsa busca otro vision, cu 
combina lo por trece bida den caya. E edificio cu el adkiri y renoba na 1999, a 
bira awor un parti comercial y otro residencial. Ta asina cu despues di inverti 
den construccion di un edificio nobo, e crisis cu caya a pasa aden durante e ul- 
timo añanan a afecf e hopi. E di dos piso di e edificio aki no por a haya huurdo, 
y a keda para pa varios aña sin produci nada. Mientras si e compromisonan 
fmanciero tabata t’ey. Tin localidad cu ta bashi keto bay, pasobra no tin interes 
den caya pa bin habri niun negoshi. 

Sinembargo, e ta kere cu a yega ora di haci algo riba su mes y cuminsa innova, 
y bira mas creativo. E ta haya cu esaki mester bira un fuente di inspiracion 
tanto pa propietarionan di edificionan den caya, pero tambe pa nan huurdo. 
Hopi edificio ta bashi na di dos piso, fuera di awor ta bashi abou tambe. Esaki 
tambe tabata sr. Tieleman su caso. 

P’esey el a pensa otro manera, esta 6 di patras bay dilanti.’ E ta haya cu si ta bin 
cu luga disponibel pa hende biba den caya, bo ta crea otro forma di tin move- 
cion di hendenan y bida den caya. Pero tambe control social y movecion den 
oranan di anochi. Sr. Tieleman ta uza su sentido comun y su olfato comercial: 
“Tin hende ta biba, nan mester cumpra cos...” Esaki ta trece atraccion y espacio 
pa otro tipo di negoshi y otro tipo di cafetaria. Na fmal di caya tin e plasa Niki 
Habibe, cu e ta haya cu ta un escenario ideal pa haci hopi cos. Si tin hendenan 
cu ta biba den caya, practicamente no tin nodo pa trece mas ya cu nan t’ey. 

Vision 

E ta mira cu satisfaccion cu ya caba e doñonan di edificionan den caya y 
bisindario a cuminsa compronde e vision aki, cu caya no mester ta uno absolu- 
tamente comercial, sino residencial tambe. Pues nan mester bay den pasado, 
esta prome cu caya a bira uno absolutamente comercial. E ta haya cu si bo 
wak e historia ey, na tur pais e proceso aki a tuma luga internacionalmente. 
E metamorfosis aki ta tumando luga bek. E ta mira cu na otro skina di pla- 
sa Niki Habibe tambe tin dos compleho di apartamento chikito y Air B&B. 
Igualmente Niki Habibe su edificio tambe ta den proceso di converti den 10 
apartamento. 

Mientras cu sr. Tieleman tambe a bin cu un compleho di apartamento nobo 
bou encargo di Roncado Management & Development N.V E ta un compania 
local cu ta maneha varios propiedad den caya principal di Oranjestad den e 
skina y area rond di Plasa Niki Habibe. E di dos piso di sr. Tieleman su edi- 
ficio awor a converti den 5 apartamento full ekipa. Cada apartamento ta hopi 
espacioso y ta consisti di 2 camber, 1 baño, sala/comedor, ‘ingebouwde kasten’, 
deposito y balcon. Awe tin un ‘open house’ for di llam te cu 2pm. Tur hende 
interesa ta bon bini. 

Pueblito 

E ta haya cu si bo ta acumula tur hunto, fmal di caya lo bira un pueblito. Pero 
principalmente, nan lo trece bida bek den centro di ciudad. Tambe sr. Tiele- 
man, como doño di edificio, lo haya su huur, otro negoshi tambe lo haya huur. 
Tin mas comerciante cu kier bay den e direccion aki di mix e parti comercial 
cu e parti residencial di nan edificio. Pero e ta haya cu di parti di gobierno 
mester tin su participacion tambe. Gobierno a bin cu incentivo otro caminda, 
por ehempel na San Nicolas, caminda esun cu ta inverti ta haya un rebaho riba 
belasting. E ta haya cu gobierno mester pensa riba incentivonan mas grandi pa 
esunnan den centro di Oranjestad. 

Tin algun iniciativa di gobierno, pero nan ta cos incidental, tiki tiki y no struc- 
tural, cu ta yuda pa e dia ey so, pero cu no ta yuda pa largo. “Un negoshi no 
ta draai riba benta di un dia. E ta draai riba benta di henter aña,” el a bisa na e 
matutino aki. Di otro banda, mientras cu ta wordo haci promocion den caya 
y bin cu actividadnan, hopi negoshi a bay caba. “Bo kier bin caya berdad, pero 
no tin nada pa cumpra mas,” el a bisa. 

E ta kere cu mester bin cu un bon plan integro, cu ta inclui hopi mas faceta di 


e problema den caya. Un factor tin di haber tambe cu e mallnan cu a wordo 
construi ultimo tempo pafo di caya, cu local comercial chikito. E ta haya cu e 
propietario den caya dificilmente por competi cu nan, ya cu mientras cu nan 
tereno den caya ta bal 200 pa 300 florin pa meter cuadra; pafo ta bal 30 florin 
so. Nunca nan prijs di huur lo por competi cu esun di nan. 

E ta reconoce cu e problema di caya no ta uno simpel, y e no ta drecha di un 
dia pa otro. E ta un acumulacion di problema di hopi aña cu no a wordo poni 
atencion necesario riba dje pa atende cada un di nan. Nan a simplemente 
acumula te yega na e punto actual, cu casi nan no por hala rosea mas, pasobra 
no tin nada. Mientras cu e doñonan di edificio no tin entrada, ya cu no tin 
comerciante pa huur. 

Pero si sr. Tieleman ta haya cu e comerciantenan y doñonan di edificio den 
caya mester bira mas pro activo pa cuminsa haci cos nan mes y bay dilanti. 
“Pasobra si bo ta sinta warda ariba otro, nada ta pasa,” el a declara na Bon Dia 
Aruba. 

‘Preferibel planta algo di bo mes’ 


ORANJESTAD - Den un 
reciente entrevista cu Bon 
Dia Aruba haci na cu- 
nukero Jareth Vermeulen, 
el a splica nos tocante con 
e kier conscientisa comu- 
nidad di Aruba tocante e 
importancia pa hende sa 
mas di plantanan y con 
nan por wordo uza. 

Sr. Vermeulen, cu dedicacion 
pa locual e ta haci, a splica e 
variedad di matanan cu planta 
cu tin. Esunnan cu por uza pa 
come y esunnan cu ta eynan 
cu ta bon pa naturalesa. Sr. 
Vermeulen, kende a studia 
entrepreneurship na Hulan- 
da, a bisa cu esaki a hib’e pa 
locual e semper kier a bira: 
un persona cu ta traha den 
cunucu. “Cuminsa mi me- 
sun cos, djis ariesga y purba.” 

E1 a splica cu el a dicidi di 
risca pa asina por haci locual 
e gusta, ‘si no bay bon mi, ta 
bay bek na un trabou cu mi a 
studia p’e’. E cunucu 297 ta 
traha pa mantene nan pro- 
ducto bon, pero e ta bisa cu 
den futuro por habri un luga 
pa centralisa e producto di 
cada cunukero, unda lo por 
bende nan producto. “Nos 
tin algo, pero e ta bin, e ta bay 
di biaha.” 

Pa trece esaki, sr. Vermeulen 
ta bisa cu ta duna oportuni- 
dad pa hende por bay un luga 
habri, y por mira variedad di 
productonan, sea berdura cu 
fruta, ‘locual bo mester’. Sea 
hasta webo fresco, of bonchi, 
of cualkier otro producto. 

Sr. Vermeulen ta bisa cu nan 
tin nan cliente fiel. E ta agre- 
ga cu nan cunucu ta un cu 
mas reconocimento na Aru- 
ba. “Tin hopi, pero esun mas 
popular, nos ta hoben y tin 
cliente cu kier purba. Mane- 
ra un cunukero tin cosecha 
grandi, pues e bendemento ta 
bay lihe.” 

Sr. Vermuelen ta bisa cu ora 
personanan come cuminda 
organico y saludabel, nan kier 
busca nan patia of concomb- 
er bek di cunucu. E produc- 
tonan cu bay lihe, hende ta 
yama pa asina nan por cum- 
pra nan producto di biaha, 
paso ainda no ta bende na 
Chines of un luga habri, pero 
e ta bay bon. 

E unico producto cu nan ta 
produci pa henter aña largo 
ta webo fresco y gordura, pa 
otro producto mester warda 
pa temporada. “Si tin un 
tienda pa asina keda manda 


producto constante.” 

Bon Dia Aruba a puntra sr. 
Vermeulen dicon ta impor- 
tante pa cumpra of come 
productonan organico. E 
ta contesta cu ora ta trata di 
productonan importa, e per- 
sona no sa kico a wordo haci 
cu nan, of kico nan ta come. 
Den caso cu ta algo organico, 
6 di bo mes’, e ta splica cu no 
solamente ora persona planta, 
tin su mineral, nan vitamina, 
nan esencia di e mata, pero ‘e 
ta algo cu bo mes a planta’. 

“Bo ta crea un conexion cune. 
Ora bo come bo mesun pro- 
ducto organico y natural, bo 
ta haya un sentimento extra, 
algo mas grandi. E ta algo cu 
ta duna un energia, pa mo- 
tibo cu bo mes a wak p’e, bo a 
cuid’e, anto bo ta aprecia mas 
ora bo com’e”, sr. Vermeulen 
a splica. 


E ta remarca cu e ora e come 
su producto, hasta e pida 
cu no ta mustra dushi, e ta 
smaak dushi. “Bo ta sigur 
den bo mesun producto. Mi 
gusta mi cosnan berde di mi 
cunucu, hasta cu tin biaha mi 
ta lubida come mi cuminda 
grandi, pero e ta bon. Mi ta 
sinti miho y claro e ta un dis- 
ciplina tambe, awo tin biaha 
mi ta dal mi cuminda grandi. 
Mi ta recomenda pa come 
cuminda organico, pone un 
dieet, junk tiki biaha, come 
mas na cas.” 

Algo cu sr. Vermeulen a bisa 
ta cu ta bon pa duna bek. E 
ta bisa cu for di un edad ho- 
ben, e ta experimenta den 
mondi. Awo e ta den mondi 
pa mantene e luga bibo. E ta 
pensa cu e pa e motibo aki, 
shoconan a bin bek. “Mi no 
ta contra di mantene mondi 
limpi si, ban bisa, bo rosa un 
caminda, e no ta full berde. 
Full cera y no tabatin shoco. 


Awo cu rosa haci limpi, e ta 
wordo haci un manera cu ta 
beneficia ambos.” 

Segun e ta bisa cu antes tabata 
tin yen di boa, anto ‘danki na 
esey, awo ta menos, y asina 
naturalesa ta bay’. E ta bisa cu 
awo bestianan ta cana, cu nan 
por crusa y uza, esey ta e idea, 
e ta splica. 

E1 a bisa tambe cu e tin apart 
su parti experimental. “Mi 
tin henter un hardin eyden 
cu diferente matanan. Planta 
di coco, moringa, Surinam 
cherry, shimarucu, moringa 
di Madagascar, papaya di 
varios y mango di Indonesia.” 
Tin mata e ta bisa cu por 
come y ta medicinal, manera 
ta kita dolor di cabes of cual- 
kier otro dolor cu un persona 
por tin, manera ‘cramps’, e 
ta paracetamol natural. E ta 
bisa cu e planta por hinca den 
blender juice pa asina bebe, 


‘tambe tin algun mata cu si 
lag’e seca ta bira miho’. 

Sinembargo, sr. Vermeulen ta 
bisa cu ta prefera come mata, 
planta medicinal. “Na Aruba 
tin variedad di cosnan cu bo 
por traha cu mondi, mata di 
mondi. Nos kier trece mas 
conocemento di esey, plan- 
tanan cu por yuda. Mester ta 
mas amplio pa duna informa- 
cion. Mi ta pensando den e 
direccion di moringa, cadu- 
shi y tur otro sorto di planta. 
Ta kita e halucinogeno den 
dje pa sana un par di cosnan.” 

E ta agrega cu ta pone tur in- 
formacion afo, pa asina hende 
por ta mas consciente den uzo 
di cosnan natural cu ta miho 
pa bida. E ta conseha tambe 
cu e ta prefera pa personanan 
planta algo di nan mes. “Esey 
ta miho pa mi, mi por duna 
e guia pa cierto mata, awa pa 
uza of informacion.” 

Temporada di Pasco y fin di aña ta momento pa disfruta y no abusa 



ORANJESTAD - Tradi- 
cionalmente, luna di de- 
cember ta uno di hopi 
festivo y di hopi actividad 
y comemento. Departa- 
mento di Salubridad Pu- 
blico (DVG) a dicidi di bin 
cu informacion tocante 
alimentacion pa conscien- 
tisa nos comunidad riba e 
simannan cu ta bini. 


Ebrina Curet ta nutricioni- 
sta y dietista di DVG y Iraida 
Thijzen ta nutricionista y 
dietista di departamento di 
salud na Ibisa. Sra. Thijzen 
ta haya cu ta importante pa 
den e dianan di fiesta aki no 
abusa, kiermen no haci di 
mas. Biniendo di Ibisa, e ta 
conseha pa tur hende keda 


haci nan actividad fisico, no 
solamente pa kimamento di 
caloria, sino tambe pa e salud 
mental. 

Un comemento al estilo buf- 
fet ta esun mas ideal, ya cu bo 
mes por dicidi cuanto cum- 
inda bo ta pone riba bo tayo. 
Den un buffet, bo tin hopi 
pa scoge, ta bon pa bo pone 


atencion riba e porcion cu bo 
ta bay pone den bo tayo, asina 
sra. Thijzen ta sugeri. Ta bon 
pa parti bo tayo sabi. Purba 
pone hopi berdura den bo 
tayo, a lo menos un tercera 
parti of mita di bo tayo. Un 
cuart ya sea pa aros, batata of 
pasta. Y tambe un cuart pa ya 
sea carni, galiña oCy pisca. Sea 
prudente cu e saus paso den 
dje tin e vet. Igualmente no 
come pura, sino poco poco. 
“Disfruta e momento!”, el 
a bisa. E ta un momento pa 
disfruta, pero hopi biaha nos 
ta bruha esey cu otro, ya cu e 
no ta un momento pa abusa. 

Sra. Thijzen ta recorda nos tur 
cu Pasco ta un ocasion special 
pa nos disfruta cu famia. “No 
pa bo come y bebe na grandi, 
y despues mañan bo tin dolor 
di bariga...” el a bisa. No lu- 
bida, come bo cuminda bon 
y disfruta cu colega, amigo y 
famia. 

Tene cuidou cu caloria di 
mas 

Curet a bisa cu un inves- 
tigacion realisa na Merca a 
mustra cu 6 mil caloria ta 
wordo consumi durante e 
dianan di fiesta di e luna aki. 
Esaki kiermen cu si nos no ta 
sigui cu nos actividad fisico, 
facilmente nos por subi un 
kilo cada dos pa tres dia. E1 a 
conseha pa e muchanan por 
haya un alimentacion balan- 
sa. Kiermen cu e mucha por 
haya su fruta y berdura du- 


rante e temporada aki tambe. 
Esaki ta hopi importante pa 
e muchanan por haya e can- 
tidad di vitamina, mineral y 
fibra necesario. 

Tambe el a conseha pa laga 
e mucha come nan cuminda 
fiho durante dia y cada 2 pa 3 
ora, despues di e desayuno un 
snack saludabel entre cumin- 
danan. Si ta trata di un cena, 
ta importante pa e mucha 
por come un fruta y yoghurt 
prome cu e cena. No forma e 
mucha pa come full un tayo 
di cuminda. Si el a haya un 
tayo grandi, laga e mucha 
come te unda e kier of por, 
caminda e ta sinti su mes yen. 

Mester pone atencion na e 
bebidanan cu ta contene hopi 
sucu. Ta bon pa palabra cu e 
mucha di antemano cuanto 
di e bebida e ta bay bebe. Si 
e ta un refresco of un juice e 
kier bebe, ta bon pa palabra 
cu e mucha cu e ta bebe un 
of maximo dos durante e oca- 
sion special aki. 

Mester haci enfasis pa e mu- 
cha bebe awa en bes di bebida 
cu hopi sucu. Tambe durante 
e dia - Curet ta conseha- pa 
e mucha consumi suficiente 
awa y nan mester realisa ac- 
tividad fisico. Ohala cu e 
actividad fisico por tuma 
luga hunto cu henter famia, 
manera actividad pafo di cas, 
por ehempel bay cana riba 
beach of landa den lama. 


Minister Armando Lampe (RED): 

‘Gradici na Sisley y Metaal pa nan aporte pa conferencia di cannabis’ 



ORANJESTAD 
Diaranson ultimo, dia 
5 december, minister 
di enseñansa, ciencia 
y desaroyo sostenibel, 
Armando Lampe a 
despedi y gradici 2 persona 
cu tabata clave den e exito 
di e conferencianan cu 
tabata tras di lomba. 

Dr. Suzanne Sisley, ta un 
doctor renombra na Merca, cu 
ta trahando riba e pruebanan 
clinico pa e uzo di cannabis 
medicinal pa FDA di Merca. 
Den e dianan cu sra. Sisley 
tabata na Aruba a probecha 
su presencia, na unda el a 
comparti su conocemento 
cu diferente personanan y 
instancianan cu ta ocupa 
cu e tema di legalisacion di 
cannabis medicinal aki na 
Aruba. E tambe tabata un di 
e oradornan durante e prome 
conferencia tocante cannabis 
medicinal, cu a tuma luga 


siman pasa diasabra 1 di 
december. Durante su 
presentacion, sra. Sisley a 
elabora ampliamente riba e 
rol cu ciencia ta hunga den 
e aceptacion di e legalisacion 
di cannabis medicinal. 
E1 a splica un poco di su 
experiencia cu e tabata tin 
na diferente paisnan, na 
unda cu su conseho tabata 
cu testimonio di pashentnan 
cu bon resultado, ta e miho 
arma cu por uza pa convence 
e opinion publico. 

Tambe sr.r Lampe a duna 
despedida di dr. Pien Metaal cu 
a representa e Trans National 
Institute. Su posicion na 
TNI ta ‘Senior Project 
Officer’ y ta un investigado 
cientifico. Su rol na Aruba 
tabata principalmente co- 
organisado di e conferencia 
cu a tuma luga diabierna 30 
di november, na unda un 
cantidad grandi di paisnan 


a wordo representa. Den e 
reunion aki, su persona a 
dirigi tambe e reunion na 
unda cu diferente topico 
a bin na remarca y sigur 
ta topiconan di suma 
importancia. Ta e intencion di 
saca un reportahe completo 
di e conferencia cu a wordo 
dirigi a base di ‘Chatham 
House Rule’, cu ta un 
manera pa dirigi un reunion, 
na unda cu declaracionnan 
lo wordo presenta, pero cu 
su anonimidad. Pues no lo 
divulga kendenan lo a bisa 
kico. 

Tin cu remarca cu e dos 
personanan aki a hunga un rol 
importante den e fin di siman 
cu a pasa, pro legalisacion 
di Cannabis Medicinal. Sr. 
Lampe a gradici nan pa nan 
aporte y a bisa nan cu sigur 
nan ta bon bini pa sigui yuda 
Aruba den e legalisacion di 
cannabis medicinal. 

Editorial 

Cuanto tereno tin ainda... 

Pa duna nos hendenan? 


Recientemente nos por a presencia atrobe un 
evento di firmamento pa haya tereno den erf- 
pacht. Algun cien hende yena di alegria paso- 
bra nan soño a bira realidad. Henter e evento 
no a carece di cierto pompa y adorno, logico 
pasobra e ta keda un momento unda e minis- 
tro concerni ta trata di lombra cu su maneho 
riba e tereno aki. Nada malo den esey basta 
e gastonan no ta exagera, pasobra nos ta den 
tempo di crisis, toch? Si ta organisa e tipo 
di evento aki cu hopi frecuencia, miho ai- 
nda pasobra esey lo significa cu hopi mas ciu- 
dadano a hay loke nan ta anhela. 

Pero, poniendo e consideracion aki un banda, 
e pregunta ta cuanto biaha ainda nos lo pres- 
encia un celebracion asina. Nos no por lubida 
e declaracion di e anterior ministro encarga 
cu infrastructura, cu e motibo cu e no por a 
yuda mas hende ta pasobra no tin tanto tere- 
no pa duna mas. Hasta el a bisa cu 100 tereno 
pa aña ta mas o menos loke e por garantisa. 
Mientras tanto, nos por a comprende cu ta 
haciendo un intento pa yuda mas tanto po- 
sible, y cu prioridad esnan cu tin hopi aña ta 
warda, si nan ta desea esey ainda. Cu esey pa 
hopi hende e pesadiya no a caba, pasobra e 
siguiente paso ta e buskeda di fmanciamento, 
algo cu pa un grupo considerable a bira inal- 
cansable. Y den esey nos no ta mira mehora- 
cion, ya cu un parti creciente di nos pobla- 
cion no ta logra haya fmanciamento, pasobra 
nan entrada no ta alcansa pa esey. 

En todo caso, nos por imagina cu na cierto 
momento e deseo di tin un pida tereno pa 
traha un cas tradicional, cu su cura alrededor, 
no por keda realisa mas. Esey nos sa algun 
tempo caba, y mester bisa na fabor di e ac- 
tual ministro cu el a papia cu frankesa riba e 
topico aki, y a presenta e alternativa di con- 
strui ‘bay halto’loke en berdad lo ta e futuro. 
Pero tin algo mas cu ta preocupa nos. Nos 
por observa cu e preocupacion di e gruponan 
ambientalista ta mayoritariamente e miedo 
cu areanan precioso y di vital importancia pa 
conserva, di un of otro manera toch lo bira 
victima di e afan pa sigui construi den tereno 
virgen. Nos ta comparti e preocupacion com- 
pletamente y nos ta consciente di e peligro cu 
ta bay pasa un cambio di ley di Ordenamento 
Teritorial cu hopi velocidad, pero careciente 
di vision. E motibo pakico nos ta bisa esaki ta 
cu den e otorgamento di tereno den e ultimo 


aña nos no ta mira tanto e vision pa no duna 
prioridad di verkavel tereno den area virgen, 
pero al contrario cuminsa cu e tarea dificil di 
rehabilita e areanan afecta, bandona y no den 
uso den e areanan bieu, cu ta principalmente 
e casco urbano (bebouwde kom) di Oran- 
jestad y San Nicolas. Un buelta riba un dia 
den e zonanan aki ta duna cualkier ciudadano 
un bon impresion di e miles di tereno cu no 
ta den uso, cu tin un ruina ariba, o inicio di 
un vivienda cu nunca a termina. Despues 
di decadas di ta para putri eynan, no ta bira 
tempo pa accion di parti di nos autoridad- 
nan? Naturalmente nos tambe ta comprende 
cu esaki ta algo otro cu midi tereno, laga rosa 
tur cos, de paso coriendo naturalmente cu tur 
fauna cu tabatin e area como cas, y reparti e 
kavelnan entre esnan cu ta na turno pa haya. 
E trabao dificil lo ta pa ataca e otro problema 
cu nos ta señala aki, no pa prome biaha tam- 
poco, pa desaroya un vision y un plan con 
ta regenera e zonanan afecta cu mester bida 
nobo. Esaki no ta un problema exclusivo. Ta 
trata di procesonan di urbanisacion cu a tuma 
y ta tumando lugar den practicamente tur 
pais. Concretamente e ta trata di duna respu- 
esta na e siguiente pregunta: Con bo ta deal 
cu e problema di ‘sigui crece bay pafo, mien- 
tras e curason ta muriendo.’ Di tur manera 
nos no por sigui crece bay pafo, pasobra nos 
ta un isla di alrededor di 190 km cuadra. Ade- 
mas, den hopi pais nos por mira ehemplo di 
e regeneracion aki di areanan afecta pa e uso 
anterior, cu no ta existi mas. Un di e ehemp- 
lonan na Hulanda ta e ciudad di Tilburg, cu 
despues di e perdida di industria di textil den 
añanan 60 y 70 di siglo pasa, a keda cu como 
50 yaga grandi den e casco urbano, cu tabata 
e terenonan industrial cu a bay perdi. Awe, 
tanto aña despues, e mayoria di nan ta bario 
residencial, bon planifica y ehecuta. Y por 
cierto esaki no ta e unico ehemplo, y ta rela- 
ciona na e maneho nacional cu no ta permiti 
e ciudadnan crece bay pafo na nan antoho, 
mientras cu aki pa hopi aña gobierno(nan) a 
haci exactamente esey: rosa y traha cos nobo 
den areanan nunca usa. 

Pa conclui, loke nos ta kere cu ta necesario 
ta un cambio den nos manera di pensa, unda 
nos ta unilateralmente orienta riba kico haci 
cu e areanan no afecta ainda. Nos por cambia, 
pero mester ta pronto. 

Brasil: Jair Bolsonaro ta elogia polis cu a mata secuestrador di anciano 



(Infobae/JornaldoBrasil) - Jair Bolsonaro, cu lo asu- 
Presidente electo di Brasil mi e cargo di presidente 


dia 1 di januari, a felicita 
via su cuenta di Twitter e 
polisnan cu a tira un deli- 
cuente mata, cu a tuma un 
señora di 80 aña di edad 
como rehen despues di a 
asalta un joyeria na estado 
Rio de Janeiro. 

M Bida di e ciudadano bon 
semper mester tin prioridad/' 
e futuro hefe di estado a bisa 
den su mensahe, den cual el 
a califica e delincuente como 
“cobarde” cu tabata “durante 
mas di dies minuut cu su 
arma na cabes di e muhe,” se- 
gun Bolsonaro. 

Fuentenan policial a sigura 


cu e agentenan tabata patruy- 
ando na e ciudad di Valença, 
situa den sur di estado Rio 
de Janeiro, ora a adverti nan 
di un robo den un joyeria ey 
cerca. 

E bisiñanan cu tabata pre- 
sente a graba video cu a 
keda divulga rapidamente pa 
henter e pais, dunando mas 
relevancia na e actuacion di 
Polis Militar cu, den palabra 
di Bolsonaro, a haci "un bon 
trabao." 

Eduardo Bolsonaro, un di e 
yiunan di e mandatario elec- 
to, tambe a destaca e accion di 
polis: "Nan merece un meda- 


ya, M el a bisa. 

E homber, cu tabata man- 
tene e muhe rehen cerca di 
e tienda, tabata grita cu e lo 
mata e anciana, y lo tira riba 
e polisnan, pero fmalmente e 
muhe a trompica y cay abao. 
E agente a probecha e mo- 
mento y a tira riba e homber 
cu a muri den e acto. 

Polis, cu no a divulga nomber 
di e agente ni di e bandido 
morto, a informa cu e re- 
hen no a sufri ningun daño y 
cu a confisca na e lugar di e 
hechonan un revolver y cerca 
di 50.000 real na joya, saca di 
e tienda. 


Venezuela: Banco di Desaroyo ta considera duna prestamo grandi 



(Infobae/WallStreetJour- 
nal) - Banco di Desaroyo 
di America Latino (e an- 
tiguo Corporacion An- 
dina de Fomento, CAF) lo 
ta na punto di aproba un 
controversial prestamo na 
Venezuela. 

Di acuerdo cu un articulo den 
Wall Street Journal e directiva 
di e institucion multinacional 
ta considerando e pedido di 
e regimen di Nicolas Madu- 
ro pa un credito di US$ 500 
miyon, cu lo por keda otorga 
sin e aprobacion di Asamblea 
Nacional, e unico entidad 
Venezolano autorisa pa Con- 
stitucion pa aproba e tipo di 
transaccion aki. 

Ricardo Sigwald, ex- consul- 
tor huridico di CAF, a deta- 
ya cu, igual cu un prestamo 
otorga na augustus 2017, e 
operacion aki pa gobierno 
cubri su debenan y reduci e 


impacto di e sancionnan, lo 
ta fuera di legalidad debi na 
e hecho cu e no ta conta cu 
aprobacion di Asamblea Na- 
cional di Venezuela. 


“Esaki lo tin costo grandi pa 
CAF pasobra e ta poniendo 
su reputacion riba mesa, sim- 
plemente pa no bisa cu Vene- 


zuela ta den default”, Sigwald 
asplica, ken a traha na e insti- 
tucion durante casi un decada 
te aña pasa. 


Sigwald a señala ademas cu 
ningun di e paisnan integran- 
te di e directiva di CAF sa si 
e depositario di e prestamo 
ta e gobierno, Banco Central 
di Venezuela, Bandes (Banco 
de Desarrollo Economico y 
Social) of otro organismo di 
estado. 

Esaki lo ta e di dos biaha 
cu Banco di Desaroyo di 
America Latino ta otorga un 
prestamo na Venezuela sin e 
garantianan di rigor, despues 
cu na augustus 2017 nan a 
manda fondo na valor di US$ 
400 miyon pa gobierno di 
Maduro. Y esaki a pesar cu 
na mita di aña a bira conoci 
cu Caracas no a cumpli cu e 
pago di un cuota di US$ 30 
miyon pa e pago di interes 
corespondiente na prestamo- 
nan anterior, entre nan e US$ 
541 miyon otorga pa e organ- 
ismo na 2016. 


Colombia: Caso di corupcion contra fiscal general Nestor Martinez 


(NTN24) - E Comision di 
Acusacion di Camara di 
Representante di Colom- 
bia a anuncia cu a habri 
un investigacion formal 
contra Nestor Humberto 


Martinez, fiscal general 
di Colombia, pa caso di 
soborno di e empresa 
multinacional Brasileño 
Odebrecht, pa obtene 
contracto na e pais, y cu 


segun un testigo clave ta- 
bata di conocimento di e 
Martinez, hefe di e enti- 
dad acusador. 

Martinez tabata abogado di 
Grupo Aval - e conglomera- 
do empresarial y fmanciero 
mas poderoso di Colom- 
bia - tempo cu e empresa 
Brasileño a ofrece soborno 
pa ta parti di e consorcio Ruta 
del Sol II, un di e obranan di 
infrastructura mas ambicioso 
den historia reciente di Co- 
lombia. E Grupo Aval a par- 
ticipa tambe den e contracto. 

Segun e ex- controlado di e 
obra, Jorge Enrique Pizano, e 
fiscal tabata conoce e actonan 


di corupcion. Asina el a afir- 
ma den varios entrevista na 
medionan, cu el a haci prome 
cu el a fayece, mientras cu su 
morto ta obheto di investiga- 
cion ainda. 

E scandal di Odebrecht a 
crece luna pasa despues cu 
Noticias Uno a emiti un ent- 
revista graba na augustus pasa 
cu e ingeniero Jorge Enrique 
Pizano, testigo clave den e 
caso, den cual el a sigura cu 
Marttinez tabata conoce des- 
de 2015, prome cu el a bira 
fiscal, e iregularidadnan di 
e empresa Brasileño na Co- 
lombia. 

Solamente tres dia despues 


di e fayecimento di Jorge En- 
rique Pizano, su yiu Alejan- 
dro a muri despues di con- 
sumi cianuro na entiero di 
su tata. Basa riba e hechonan 
aki, cierto politiconan, entre 
nan Mauricio Toro di Partido 
Verde, a pidi pa habri e inves- 
tigacion atrobe contra e fiscal 
general Nestor Martinez, di 
parti di e Comision di Acusa- 
cion. 

Tin indicacion cu ainda Mar- 
tinez ta actua na fabor di su 
antiguo hefe, Luis Carlos 
Sarmiento Angulo, doño di 
Grupo Aval, pidiendo infor- 
macion tocante e caso como 
persona, no como fiscal gen- 
eral. 

Venezuela: Putin ta fia Maduro mas placa 


(NTN24/ElNacional) 
Presidente di Venezuela, 
Nicolas Maduro, a anun- 
cia firmamento di varios 
contrato cu Rusia pa in- 
version di mas di 6.000 mi- 
yon dollar den proyecto 
conhunto den sector di 
petroleo y oro. “Nos ta bay 
bon. Nos a culmina un 
bishita extraordinario”, 
Maduro a declara. 

E hefe di estado Venezolano 
a reuni cu e presidente Ruso, 
Vladimir Putin, y a splica cu 
diahuebs pasa a firma un con- 
trato cu ta garantisa ‘inversion 
pa mas di 5.000 miyon dollar 
pa eleva produccion petrole- 


ro cu nos socionan Ruso den 
e empresanan mixto’ te casi 
un miyon di bari pa dia. 

Banda di e cantidad aki tin 
e acuerdo pa inverti un can- 
tidad 6 di mas di mil miyon 
dollar pa produccion den 
mineria, fundamentalmente 
den oro’. 

Tambe a bira conoci den e 
sector minero cu un comis- 
ion di empresario Ruso lo 
biaha proximamente pa Ven- 
ezuela pa explora e posibili- 
dad di inverti den e sector di 
diamante. 

Maduro a informa tambe to- 


cante un contrato pa garantisa 
e suministro di 600.000 tone- 
lada di trigo ‘pa pan pa pueblo 
Venezolano’ cu lo cubri tur 
necesidad di e pais na 2019. 

Riba tereno militar, ambos 
pais a cera contrato tambe ‘pa 
atencion, asistencia y repara- 
cion di e sistema di arma di 
republica Bolivariano di Ven- 
ezuela’. 

Tambe Maduro a sigura cu 
Venezuela ta boga pa un re- 
duccion nobo di e produc- 
cion di crudo, cu a keda trata 
caba den e reunion di OPEC 
diahuebs pasa na Viena, pa 
evita caida di prijs di crudo. 


Putin a apoya diarason pasa 
e normalisacion di e rela- 
cionnan entre Maduro y 
oposicion, y a condena cual- 
kier intento pa cambia e situ- 


acion politico na e pais Lati- 
noamericano cu forsa, aludi- 
endo na e supuesto injerencia 
di Estadonan Uni. 



Mexico: ta propone ley di castración pa violador 


(Infobae/Univision) - Ale- 
jandro Armenta, senador 
di e fraccion di Morena, 
e partido di izquierda di 
Mexico, lo propone un 
iniciativa pa realisa cas- 
tracion kimico pa viola- 
dor y pederasta, esaki debi 
na e hecho cu Mexico ta e 
pais cu e porcentahe mas 
halto di victima di e delito 
aki. 

Di acuerdo cu e presidente 
di e Comision di Finanzas y 
Credito Publico, na Mexico 
ta existi alrededor di 4,5 mi- 
yon persona cu a bira victima 
di e problema aki. 

“E iniciativa aki tin como 
proposito e castracion pa 
violador di menor di edad y 
violacion haci contra hende 
muhe,” e senador a splica. 


Den esaki, el a bisa, ta existi 
na estado Puebla un total di 
800 caso di Teminicidio’ (ho- 
micidio di hende muhe) y 
70% di nan ta cu violacion di 
e muhe victima. “Na Puebla, 
seis di cada dies habitante fe- 
menino cu ta biba na capital 
di e estado, ta biba den un 
situacion di inseguridad, di 
incertidumbre,” segun Ar- 
menta. 

Encuanto e apoyo cu tin pa 
e iniciativa aki, e senador a 
indica cu el a papia cu repre- 
sentantenan di derecho hu- 
mano, y ta ora pa detene con- 
tundentemente e violacion di 
muhe y mucha. 

E forma di usa castracion 
como castigo, segun Ale- 
jandro Armenta ta comenta, 


‘mester castiga e violadornan 
di e forma aki, pasobra Mexi- 
co ta ocupa e prome lugar na 
nivel mundial, den materia di 
abuso sexual, abuso fisico y 
homicidio di menor’. 

Durante aña pasa 4,5 miyon 
di Mexicano a bira victima di 
violacion, relaciona cu cual 
Armenta a bisa cu ‘mi ta na 
fabor di e iniciativa aki y mi 
ta bay present’e’. 

Puebla, Alejandro Armenta, 
SenadorporMorena. (Foto: 
Daniela Portillo/ Smtesis) 

A1 hacerpresente la inicia- 
tivaestuvoacompañado de 
la presidenta municipal 
dePuebla, Claudia Rivera 
Vivanco, de Morena de la cu- 
almencionóque el principal 


problemaqueexiste en Puebla 
es la inseguridad. 

"hay quedecirlo con claridad, 
la inseguridad en Puebla no 
es un problema quenace en 
estaadministración, la inse- 
guridad en Puebla tiene un 
origen en crisis severa en los 
ultimos 7 años. M Señaló. 

En cuanto a otrosproblemas, 
el senadorhizoreferencia con 
los que se enfrenta el estado 
de Puebla como el robo en 
casa habitación, en comer- 
cios, en negocios y el robo 
en viapublica queesunasitu- 
aciónquelastima a la mayoria 
de los poblanos. 

La iniciativatiene el apoyo 
de los representantes en el 
congreso en el senado y de- 


RicardoMonreal, la cualesta- 
saccionestendráunagarantia 
de prevención y detener la 
alzadelictiva, que se pued- 
edefmircomofalta de opor- 
tunidades. 



(CiberCuba) - Te na e mo- 
mento aki, como 850 med- 
ico lo no a bolbe na Cuba 
riba e vuelonan programa 
pa gobierno di e Isla, asina 
Diario de Cuba ta indica, 
cu ta calcula cu 22 % di e 
mediconan Cubano cu 
mester a bolbe, no a haci 
esey. E cantidad di aban- 
dono ta tumando lugar ap 
esar di e control estricto y 
e presion directo di parti 
di autoridadnan Cubano. 

E grupo di medico Cubano 
cu no a bolbe, a opta pa in- 
dependisa nan mes di e con- 
trol politico Cubano riba nan 
profesion, y ta supone tambe 
cu ta opta pa enfrenta e cas- 
tigo di no por bolbe na e Isla, 
ni mira nan famianan pa un 
periodo di ocho aña. 


Cuba: Mas di 800 medico no a bolbe di Brasil 


Den ultimo simannan, gobi- 
erno Cubano a subraya re- 
greso di cada grupo di med- 
ico, semper acompaña pa cal- 
uroso actonan di bonbini cu 
flor, brasamento, potret y dis- 
curso di autoridad di e nivel 
mas halto di e pais, entre nan 
varios ministro y e propio 
Miguel Diaz-Canel. 

Diarason pasa, medionan 
Cubano a resalta cu mas di 
4.000 di e 8.332 medico Cu- 
bano manda pa Brasil, a keda 
repatria. E cooperantenan di 
salud a bolbe riba un total 
di 20 vuelo, fleta pa gobi- 
erno Cubano, procedente di 
ciudadnan Brasileño manera 
Brasilia, Sao Paulo, Manaos y 
Salvador de Bahia. 

E presencia Cubano den e 
programa ‘Mas Medico’ a bay 


a traves di un convenio cu 
Organisacion Panamericano 
di Salud (OPS) y den cinco 
aña mas di 20.000 profesional 
di Cuba a atende 113,3 mi- 
yon pacient Brasileño den 34 
distrito special indigena, mas 
tanto di region di Amazonia. 

Aruba presente durante sesion di evaluacion di CAT di Nacionnan Uni 




ORANJESTAD - Riba 20 
y 21 november ultimo, du- 
rante un sesion di e Com- 
ite di Nacionnan Uni di 
CAT (Convention Against 
Torture and Other Cruel, 
Inhuman or Degrading 
Treatment or Punish- 
ment) na Geneve, Reino 
Hulandes a wordo someti 
na un evaluacion. E sesion 
aki tabata basa riba un re- 
portahe di Reino entrega 
na Nacionnan Uni cu ta 
cubri e periodo 2013-2017. 
E Comite di experto ta su- 
pervisa e cumplimento di 
e Tratado contra Tortura. 

Delegacion di Aruba ta forma 
parti di e delegacion di Reino 
Hulandes: 

E delegacion di Aruba, enca- 


besa pa Procurador General, 
Alexander van Dam tabata 
consisti di Olivia M. Croes, 
director suplente di departa- 
mento di relacionnan exte- 
rior, encarga tambe cu asun- 
tonan di derecho humano, 
Janice Sint Jago, hefe di sec- 
cion conseho y investigacion 
di instituto coreccional (KIA) 
y Edline Hart, hurista na 
Ministerio Publico. 

Sesion di evaluacion: 

Den su introduccion, Pro- 
curador General Van Dam a 
informa e comite di experto 
encuanto di e desaroyonan 
cu a tuma luga den e imple- 
mentacion di e Tratado den e 
periodo menciona. 

Asina a menciona por ehem- 
pel, cu e cambio den nos 
Codigo Penal na 2014, a au- 
menta e arsenal di castigo, 
unda a introduci e.o. un asina 
yama ‘TBS-maatregel’ pa 
acopla detenidonan cu prob- 
lema mental. Den linea tam- 
be cu e decision di Corte Eu- 
ropeo pa Proteccion di Dere- 
cho Humano den e Caso 
Murray, a instala un taskforce 
entre e paisnan Caribense 
den Reino. E taskforce aki lo 
bin cu un reporte pa conseha 
riba realisacion di un facili- 
dad forensico pa detenidonan 
cu problema mental. Esaki 


m 

pa enforsa e cumplimen- 
to cu Articulo 3 E\TIM. A 
sigui menciona cu gobierno 
tin atencion special pa e in- 
frastructura di nos instituto 
coreccional, y cu desde 2018 
ta hiba combersacion entre e 
directornan den e parti Ca- 
ribense riba diferente topico 
di colaboracion. E topiconan 
ta inclui, transferencia di de- 
tenido entre e islanan, educa- 
cion, e regimen di detencion, 
trato di detenido y programa 
diario. A menciona tambe cu 
Aruba a haci stapnan grandi 


riba e tereno di combati- 
mento di traficacion di e ser 
humano. Pa e esfuersonan 
aki, Aruba a ricibi e TIER-1 
ranking di State Department 
na 2018. 

Pregunta- y recomenda- 
cionnan: 

Despues di e introduccion, a 
bay over na contesta pregun- 
tanan cu ta regarda e dife- 
rente articulonan di e Trata- 
do. E comite a lansa pregunta 
riba e cumplimento den ley 
y maneho pa cu e diferente 


articulonan hancra den e 
tratado, cu e paisnan den Re- 
ino mester cumpli cu nan. 
Proteccion y cumplimento 
di Derecho Humano ta un 
proceso continuo cu tin su 
retonan. 

Comite di CAT lo manda 
nan recomendacionnan basa 
riba e sesion di evaluacion y 
preguntanan ricibi, y gobi- 
erno di Aruba lo mester traha 
riba e esakinan, na caminda 
pa e proximo reportahe peri- 
odico na 2022. 



Video ta mustra maltrato 
di bestia na Hulanda 


DEN ELAAG - Campaña- 
donan pa bienestar di bes- 
tia a revela un video nobo, 
mustrando porconan na 
wordo maltrata na criad- 
eronan Hulandes. 

E video, filma den secreto 
pa un miembro di Animal 
Rights uzando un camara 
scondi, ta mustra porconan 
chikito ta wordo tira den un 


caha, y ta grita ora nan rabo 
ta wordo corta afo sin aneste- 
sia. E video tambe ta mustra 
e porconan ta ricibi scop, tin 
malesa, y algun tin herida, se- 
gun un relato di dutchnews. 
nl. 

E incidentenan a tuma luga 
na criaderonan na Lunteren 
na Gelderland, y na Nuenen 
na Noord-Brabant, unda 


mayoria di e industria di por- 
co ta concentra na Hulanda. 
Vocero di Animal Rights, Er- 
win Vermeulen, a bisa: “Nos 
tin mas video di otro criad- 
eronan. Esaki ta e manera cu 
porconan ta wordo cria na 
Hulanda.” 

Inspectornan di industria di 
cuminda a bisa juni ultimo 
cu nan a parti 48 boet na 19 
diferente matadero na Hu- 
landa, pa motibo di e forma 
con e porconan ta wordo tra- 
ta. E reporte ey a resulta den 
yamadanan di parlamentari- 
onan pa revela e identidad di 
e mataderonan. 

NVWA ainda no a comenta 
riba e acusacionnan, ni tam- 
poco e asociacion di criad- 
eronan di porco POV 

Tin como 3,500 criadero di 
porco na Hulanda, cu un 
cantidad di mas cu 12 miyon 
di porco na cualkier momen- 
to. 




Reunion entre 
Gobernadornan BES 


SABA - Jonathan Johnson, Gobernador di Saba, a tene 
un reunion diahuebs ultimo cu su coleganan, Edison 
Rijna, Gobernador di Bonaire, y Mike Franco, Comis- 
ionado Nacional di Gobierno di St. Eustatius. 

E reunion aki tabata e prome despues di hopi tempo, segun 
un relato di The Daily Herald. E idea tras di dje ta pa com- 
parti experiencianan confronta pa e Gobernadornan riba nan 
respectivo islanan. 

A discuti varios topico, entre nan, e peticion conhunto entre- 
ga na Den Haag, tocante expansion di nan podernan similar 
na esun cu alcaldenan tin na Hulanda tocante orden publico 
y siguridad, desaroyonan den maneho di crisis y desaster, y 
algun desaroyonan general. 

Sr. Rijna y sr. Franco tambe a atende e ceremonia y celebra- 
cionnan di Dia di Saba. 

Shete trahadonan di Parlamento a reporta intimidacion sexual 



DEN HAAG - Un encues- 
ta entre staf di parlamento 
a mustra cu shete muhe a 
wordo someti na com- 
portamento sexualmente 
intimidante, y cu nan ke- 
honan a wordo ‘trata den 
mal forma, 100%’, segun 
NRC a reporta ayera. 

E encuensta, conduci como 
reaccion na e movemento 
#MeToo, a tuma luga den 
luna di september ultimo, 
y tabata inclui preguntanan 
tocante experiencianan na 
trabou, incluyendo algun to- 
cante acoso sexual. En total, 
300 di 415 sirbidonan civil a 
participa den e encuesta, cual 
no a inclui parlamentarionan 
of trahadonan di partido, se- 
gun un relato di dutchnews. 
nl. 


Cinco di e shete casonan re- 
porta tabata envolve un co- 
lega of superior, y dos di nan 
un ‘externo’, cual ta nifica cu- 
alkier persona, desde un po- 
litico te na un persona bishi- 
tando parlamento. E forma 
exacto di e abuso no a wordo 
specifica, aunke e reporte a 
bisa cu e tabata referi princi- 
palmente na mishi y insinu- 
acion sexual. 

Otro 33 trahado a keha di 
menasa y agresion, 22 a bisa 
cu nan a wordo ‘bully’, y 18 
a sufri discriminacion. “Nos 
sa cu hende tin dificultad pa 
reporta abuso, y nos ta wak 
for di e resultadonan cu e ke- 
honan aki ta wordo trata den 
mal forma”, presidente di 
comite di empresa, Ton van 


der Zee, a bisa. 

Presidente parlamentario 
Khadija Arib a bisa cu e re- 
porte lo wordo tuma den 
consideracion, pero no a bisa 
ki medida lo tuma al respecto. 
Un poll conduci pa NRC 
ta mustra cu partidonan po- 
litico no tin pura pa investiga 
siguridad personal, sexual of 
di otro caracter, di nan em- 
pleadonan. Di e partidonan 
cu a priminti pa investiga 
transgresionnan sexual, uni- 
camente GroenLinks a con- 
duci y conclui un review. E 
otro partidonan a bisa cu nan 
tabata preparando un review, 
of no a conduci un. 

Dos caso di supuesto intimi- 
dacion sexual a ricibi atencion 
den media recientemente. 


Un tabata relaciona cu par- 
lamentario di WD, Han ten 
Broeke, kende a retira como 
resultado di tin un relacion 
‘desigual’ cu un miembro di 
staf. E otro tabata relaciona cu 
un miembro di staf di Groen- 
links, kende a wordo kita di 


trabou pa acoso di un stagiair. 

Cuminsando na aña 2020, tur 
ministerio lo wordo obliga pa 
ley pa reporta violacionnan 
di integridad personal, segun 
NRC. 


Homber condena na prizon 
pa plan di terorismo 



GELDERLAND - Un 
homber di 44 aña di edad, 
kende a planea pa comete 
atakenan terorista contra 
moslimnan, a ricibi con- 
dena di tres aña di prizon 
pa un corte na Zutphen. 

E corte a scucha con Vincent 
T. a crea un grupo di Face- 
book cu e meta di ‘combati 
moslimnan’, y a purba di re- 
cluta miembronan y haya ar- 
manan riba internet, segun 
un relato di dutchnews.nl. 
Tambe el a planea pa ‘ex- 


plota lidernan iskierdista’, 
nombrando presentador di 
television y politico Sylvana 
Simons como un posibel vic- 
tima. 

Servicio di siguridad AIVD a 
bisa cu e ta kere cu Vincent a 
planea pone su plan den ac- 
cion. Tambe el a busca riba 
internet, terminonan manera 
‘contracto pa asesino’, como 
tambe informacion tocante 
con pa traha bom, AIVD a 
bisa. 

“Su buskeda activo pa cum- 
pra arma, como tambe pose- 
sion di mas cu dos mil bala, ta 
mustra cu Vincent a bay mas 
leu di e fase di ta un c teror- 
ista riba keyboard’, e corte a 
bisa den su decision. Vincent 
a keda deteni na e prizon di 
maximo siguridad na Vught. 


NCTY e unidad anti- teror- 
ismo Hulandes, a bisa luna 
pasa cu tin un crecemento 
den e cantidad di extrem- 
ismo derechista na Europa 
occidental henter, pero cu e 
situacion na Hulanda ainda 
no ta asina serio manera den 
añanan 90. 

Na Hulanda, violencia ultra- 
derechista usualmente no ta 
organisa, y ta envolve gru- 
ponan chikito, kende no ta 
sinti necesidad di pertenece 
na un organisacion conoci, 
segun NCTB. 

Segun figuranan oficial, taba- 
tin 45 caso di violencia ultra- 
derechista na Hulanda na aña 
2016, e datonan mas recien di 
e reporte. 


Mercancia no por a sali 
pa Venezuela 

WILLEMSTAD — Diaranson ultimo, na Mathey 
Werf, a surgi un consternacion enorme den oranan di 
merdia, ora a keda conoci cu ningun mercancia por a 
sali rumbo pa Venezuela. 

Segun un relato di VigilanteKorsou, cada bes cu un barco di 
fruta of pesca ta sali pa Venezuela, varios persona ta probe- 
cha pa trece un cantidad di mercancia pa esaki wordo hiba. 

Ta trata aki di tur sorto di articulo, manera paña, cuminda, 
of aparatonan electrico. 

Sinembargo, prome cu e mercancia por bay su destino, 
Duana ta controla y mester tin varios documento prepara, 
indicando kico precisamente ta wordo exporta. 

E caso diaranson a sosode ora cu no tabatin tur documento 
den ordo, pa cual motibo a duna orden cu nada no por sali 
for di Corsou. 

Despues di un gran consternacion, no a keda mas pa e per- 
sonanan cu kier a manda nan mercancia pa procesa tur doc- 
umento manera mester ta, y busca cua barco por a haci e 
transporte. 

PERSONAL GRATIS MX 20 PALABRA- TA ACEPTA AVISO FOR Dl 9:00 AM -4:00 PM 

PASA LAGA BO AVISO NA OFICINA Dl BON DIA ARUBA WESTSTRAAT #22 


SERVICIO PUBLICO 

PC specialist ta drecha laptop, 
desktop, elimina virus, riba OS 
Linux, y Windows tur version 

Tel. 561 2545/561 1761 


SERVICIO PUBLICO 

Gran Feria di Fruta y Verdura 
na Rococo Plaza diahuebs, 
diabierna y diasabra 3 or te cu 
8 or anochi . Tur siman 


SERVICIO PUBLICO 

ta yuda busca cas 
pa cumpra of huur 

Tel. 563 1449 


SERVICIO PUBLICO 

Bo mester servicio di Coaching 
Politico PR, Marketing efectivo ! 
Na un bon prijs? anto tuma 
accion y yama Mr. Dirk 

Tel. 583 7192 


TABENDE 

un trailer di 30 pia pa 21.500 
(taxatie 33.000) 
un trailer chiquito pa 5.200. 
Tur dos pa 25.500 

Tel. 592 9246 


SERVIO PUBLICO 

Ta ofrece pa verf y chapi cura 
bon prijs. Nos ta hiba e sushi. 
Yama pa mas informacion na 

563 4828/5679610 


TABENDE 

Cuminda Criollo 
calco stoba cu arroz y banana, 
comcomber stoba cu rabo 
Deja Vu Cafe & Lounge 
Cayena Mall Caya G.F. Betico 
Croes 22 
Tel. 561 1089 


SERVICIO 

Unified One Events 
Photos , films, wedding 
Tel. 749 2533 


SERVICIO PUBLICO 

“Super Sunday Bingo” 
cu un auto Doorprize 
ultimo siman pa cumpra bo 
ticket na Centro di Bario Tanki 
Leendert 
1:00 pm -7:00 pm 


TA BENDE 

un cas na Rasmijnstraat, San 
Nicolas di 3 camber y 2 baño 
Afls.350.000 yama 
Tel.593 6318 


TABENDE 

Diferentes muebles. 
Por contact 

Tel. 592 9246 


SERVICIO PUBLICO 

Buscando auto pa huur y na 
bon prijs? yama nos 
Tel.593 9953/ 593 8453 


SERVICIO PUBLICO 

Handyman 

pa tur trabou di verfmento, 
plumbing tuberia, chapi, limpieza 
di cura, drecha mata. contact. 
Tel. 568 3728 


SERVICIO PUBLICO 

Barata Barata 

Nos ta chapi, lanta sushi, spuit 
veneno, corta mata, na bon prijs 
Arubiano balente 

Call 592 5766 


TA HUUR 

2 bedroom suite 
Caribbean Palm Village 
22-29 dec $1500 

Tel.585 4205 


SERVICIO PUBLICO 

Master Nails 

Pa e miho servicio y experiencia 
den mantencion y atencion pa 
bo huñanan. Yama pa un cita 

Tel. 744 9214 


SERVICIO PUBLICO 

Figuera Yard Service 
Nos ta chapi, corta y planta 
mata, brinda tur servicio cu bo 
cura mester. Tira sushi afo, tur 
esaki na un super bon prijs 

SERVICIO PUBLICO 

Construction 

remodelacion di cas, traha cas, 
apartment, traha y drecha dak, 
electricidad, verf pega mosaico, 
traha cura, plomeria. Bon prijs 

Tel. 593 3141 


TA BENDE 

gordura di mushroom, bo 
cumpra 10 saco nos por de- 
levery Fls.7.50 pa un 

Tel.594 2380 


GRATIS 

Nos ta piki tur sorto di auto bieu, 
gratis. Tambe airco, bateria, 
stoof, wasmachin, frigidaire etc 

Tel. 561 4297/561 5179 


SERVICIO PUBLICO 

Mi ta ofrece servicio di 
electricista, electricidad en 
general, problema cu corto 
circuito y mantencion 

Tel. 566 5026 


SERVICIO PUBLICO 

Masaje relajante, sports ma- 
sajes, aroma terapia, piedras 
calientes, reflexologia, faciales 
Sabana Basora # 157 P.Ch. 

Tel. 5618520 


TABENDE 

set di mesa di comedor cu 6 
stoel di palo puro cu su cashi 
prijs ta Fls.8.500 cu full set di 
tayo y glas. Situa na 
Santa Marta 12 
Tel.564 4456/ 733 2542 


TAHUUR 

Bachi pa tur ocasion 
Tel. 749 2533 


SERVICIO PUBLICO 

Dama habla ingles ta busca 
trabou domestico sea part time 
of full time 

cu papel legal pa traha 

Tel:745 2568 


TABENDE 

un cama kingsize cu 2 mesa di 
anochi y 2 lampi 
yama Tel. 594 2698 


TABENDE 

Un Terreno propiedad di 
801 m2 na Salinja / Moko pa 
Afl.144.180 
Tel.593 6318 


TABENDE 

Cadilac Escalade preto 
aña 2007 prijs $10,900 

Tel. 739 9191 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 746 0518 


TA HUUR 

Apartment den vecindario di 
Pos Chiquito, full muebla 
pa max 2 persona 

Tel.592 6657 


TA BENDE 

Nissan Almera 2010 
low mileage, automatic 

Tel.593 7118 


SERVICIO PUBLICO 

Se ofrece servicio de reparacion 
e instalación de aires acondicio- 
nados Split e industrial también 
reparamos frigidaire, cuartos 
frios y fabricadores de hielo 
Tel. 600 0750 


TABENDE 

un set di 4 stoel cu su mesa di 
palo di Colombia di aña 1950 
prijs ta 7000,= 

Lugar Santa Marta 12 
Tel.564 4456 /733 2542 


SERVICIO PUBLICO 

recojemos todo tipo de basura 
(nevera, estufa, etc) 

Tel. 5641979 


SERVICIO PUBLICO 

Ta haci tur trabou di 
construccion y carpinteria y tur 
cos cu ta furamento di stul 

Tel: 7460518 


TA BUSCA 

un señora pa limpiesa cu propio 
transporte, un bez pa siman 
AM of PM Paradera 

Cell: 587 2357 


TAHUUR 

1 apartment full muebla 
camber, baño, cushina y sala. 
Entrada priva Fls.850 pa luna, 
coriente y awa apart. Madiki 

Tel: 5930769/583 2034/ 
593 3514 

TAHUUR 

1 Studio entrada priva. 
dianan di fiesta of pa luna, 
semi muebla 1 pers FI.475 
p/m excl. Paradera 
(mester tin auto) 

Tel. 587 2357 


AB0NA PA SOLAMENTE AFL. 38,- PA LUNAYRICIBITUR DIA B0CORANTNAN PREFERI 

MAS CERCA Dl 



Yena aki bao e stguiente informacion 


□ Cobranza na Cas. 

□ Cobranza na Trabao. 

□ Paga via Banco (Standing Order) Aruba Bank no:33266.8 

□ Paga Aruba Bank AB0 0NLINE . 

□ Paga CMB 0NLINE . 

□ Personal na ofidna di Bon Dia Aruba. 
. nPonedenBox. 

□ Tira den Cura. 

□ 3 Luna □ 6 Luna □ 1 aña 


Yama na telefon: 582-7800 of manda un email na acooiinting@bondia.com 

www.bondia.com 


Telefon 

Nomber completo: 

Adresdi entrega:. 

Adresdi cobranza:. 

Paao Adelanta: 



















































































B NPf« 


OPINION/ANALISISI A11 


DIASABRA 8 DECEMBER 2018 


Canicio van derBiezen - Buceado: 

‘Lo mas importante ora mi dive, ta topa cu un bida sano bou lama’ 



ORANJESTAD - Canicio 
van der Biezen ta un in- 
structor di buceo profe- 
sional. Den conexion cu e 
desaroyo di e Parke Mari- 
no, e ta comparti su punto 
di bista pa locual ta trata 
e parke, como tambe kico 
ta e retonan cu tin cu bida 
bou di awa. 

Van der Biezen ta splica cu ac- 
tualmente tin hopi problema 
cu e bida marino ta enfrenta, 
un gran parti di esaki ta debi 
na problemanan cu cambio 
di clima mes, pero tambe tin 
problemanan crea pa hende. 
Coralnan ta un gran tesoro 
bou di lama, y hende ta gusta 


wak nan, sinembargo, no tin 
mucho conscientisacion riba 
con delicado nan ta. “Tin 
problemanan causa pa hende, 
pero tambe problemanan cu 
naturalesa mes ta responsabel 
p’e, como entre otro, e cam- 
bio di temperatura bou awa. 
Tambe tin ‘verzuuring’, tin 
hende ta tira anker riba coral 
of trapa riba nan, tiramento 
di plastic den awa, tur esaki 
ta cosnan cu ta pone presion 
riba bida marino” e ta co- 
menta. 

Van der Biezen ta sigui spli- 
ca cu como buceado, locual 
ta mas importante p’e ta pa 
topa cu un bida bou lama cu 



ta sano. Asina aki e por dis- 
fruta di bida marino, pero 
tambe introduci otro hende 
na e beyesa aki y conta nan 
con bida eybou ta cuminsa. 
“Tin hopi cos cu hende mes- 
ter compronde di bida bou 
di awa, e ecosistema bou di 
awa ta hopi importante, pero 
tambe hopi fragil. Si cos sigui 
manera e ta bay, ta posibel cu 
nos ta kibra esaki lihe. E des- 
balansa ey por trece hopi peli- 
ger pa nos mundo.” 


Van der Biezen ta bisa cu tin 
un importancia grandi pa un 
parke marino, pero mester 
regula esaki bon. Segun e, e 
reglamento di e parke mes 
mester pasa den un manera 
cu tur hende por disfruta es- 
aki. “E ta mescos cu un parke 
riba tera, tin animalnan cu ta 
procrea demasiado lihe biran- 
do un peliger pa e otronan. Pa 
e motibo ey, ta importante pa 
tin control y proteha esunnan 


mas debil. Hopi animal ta 
den peliger di extincion caba. 
Por ehempel, un turtuga ta 
protegi, sinembargo e mester 
mas proteccion ainda. E lista 
di animalnan cu mester pro- 
teha ta keda bira mas largo cu 
e añanan”, e ta remarca. 

Durante su añanan como 
buceado, el a mira hopi cos 
cambia bou awa. Special- 
mente e coralnan cu ta dete- 
riorando hopi lihe. 


Advertorial 

Wind Creek Crystal & Seaport Casino ta 
habri su portanan e weekend aki 



ORANJESTAD - Mañan 
diadomingo, Wind Creek 
Crystal & Seaport Casino 
ta habri su porta oficial- 
mente, despues cu Wind 
Creek Hospitality a cum- 
pra e propiedadnan di Re- 
naissance Aruba & Casino. 

“Un era nobo ta cuminsa pa 
nos casino,” segun e manag- 
ing director di Wind Creek 
Crystal & Seaport Casino. 
“Wind Creek a bin ta traha pa- 
tras di escena pa mehora nos 
casinonan, cu e compromiso 
di crea un experiencia unico 
na Aruba. Nos ta contento di 
anuncia cu Crystal Casino a 
keda completamente reno- 
ba y awor por wordo yama 
Wind Creek Crystal Casino.” 
E casino, elegante y vivido, 
ta figura un variacion di 325 
slot mashin, 6 mesa di Black- 
jack, 3 mesa di Roulette, 1 
mesa di Three Card Poker, 
1 mesa di Caribbean Stud 
Poker, 1 mesa di Baccarat y e 


programa di recompensa mas 
generoso na Aruba. Ademas 
di esaki, tin entretenimiento 
en bibo for di diamars pa dia- 
domingo, cuminsando for di 
lOor di anochi y un ‘lounge 
area’ cu servicio di cuminda 
te cu 6or di mainta. 

Bira miembro, acumula 
punto y gana! 

Wind Creek Rewards ta de- 
fmitivamente e programa di 
recompensa mas generoso na 
Aruba. Niun otro casino na 
Aruba ta ofrece su clientenan 
e nivel di variacion den pre- 
mio, djis pa purba nan suerte 
na e machine of mesa di nan 
preferencia. Cada punto cu 
bo acumula ta trece bo mas 
cerca di experiencianan uni- 
co, manera cena, weekend 
stay na Merca of Corsou, 
giveaway, placa cash y mucho 
mas. Bo puntonan den e pro- 
grama di Wind Creek Re- 
wards por wordo cambia na 
cualkier casino di Wind Creek 


na Merca of na Corsou y mas 
cu claro na Aruba. Hasta por 
purba bo suerte online gratis, 
pero acumulando puntonan 
real cu por wordo cambia na 
cualkier Wind Creek Resort. 
E programa ta ofrece 4 nivel 
di miembresia: Play, Escape, 
Delight y Fantasy. Cada nivel 
di miembresia ta ofrece su 
beneficionan. Miembresia di 
tur nivel ta ricibi beneficio- 
nan ‘online’ obtenibel unica- 
mente na WindCreekCasino. 
com 

Pidi bo co’i bebe directa- 
mente for di bo screen! 

Despues di a purba bo suerte 
pa $5, primi e boton ‘bever- 
age’ riba e pantaya y sigui e 
instruccionnan. Pronto lo bo 
ta disfrutando di bo bebida 
faborito. Asina facil! Si bo ta 
‘hungando’ cu bo carchi di 
miembresia Wind Creek Re- 
wards, bo por bay na cualkier 
otro machine di bo prefer- 
encia y lo trece bo co’i bebe 


p’abo. 

Asl 46,000.- na premio cash 
durante Grand Opening 

Ademas di e promocion ‘hot 
seat’ lo tin rifa tur dia, na 
unda cu e cliente of miem- 
bro di Wind Creek Crystal & 
Seaport Casino tin chance di 
gana 10,000 florin na premio 
cash unabes cu e acumula 10 
punto. Lo ta regalando placa 
cash henter weekend. Pa 


participa den e ‘rifa di cash’, 
miembronan mester acumula 
50 punto. Riba dia di e Grand 
Opening, mañan diadomingo 
dia 9 di december, lo tin dife- 
rente rifa di cash cuminsando 
for di 5or di atardi. Cada ora 
tin premio cash. E gran final 
lo ta lOor di anochi, na unda 
lo rifa un premio efectivo 
di 10,000 florin! *Purba bo 
suerte, responsablemente! 

Prome Minister Evelyn Wever-Croes: 

‘Aumento di tarifa riba sigaria y alcohol, y no riba sucu’ 



ORANJESTAD - Pa im- 
plementa Reforma Fiscal, 
Gabinete Wever-Croes, 
den e siguiente dos aña lo 
traha den diferente fase 
pa trece e cambionan fun- 
damental na nos sistema 
di belasting. E sistema di 
belasting actual ta hopi 
anticua, y no por reac- 
ciona bon riba desaroyo 
economico y ta causa hopi 
tardansa, principalmente 


pasobra e ta complica. 

Segun un comunicado di 
gobierno, un otro aspecto di 
e sistema actual ta cu e no 
ta husto. Tur esaki Gabinete 
Wever-Croes kier cambia. 
Mirando con grandi e trabou 
ta, a dicidi di parti esaki den 
4 fase. 

Fase 1 lo trata e belastingnan 
mas personal, manera loon- 


belasting, inkomstenbelast- 
ing y grondbelasting; tambe 
lo trata e belastingnan cu ta 
causa comportacion nega- 
tivo, manera alcohol y esun- 
nan cu ta afecta salud, manera 
sigaria, y nos kier frena nan. 
Esakinan ta wordo yama ‘sin’ 
taxes. E prome fase lo wor- 
do introduci dia 1 di januari 
2019. 

Criticanan di oposicion, 


hibando nan campaña nega- 
tivo contra e Reforma Fiscal, 
ta for di realidad y ta purba 
bruha mente di pueblo un 
biaha mas. Nan mentira ta cu 
awor tur cos lo bay bira mas 
caro na Aruba pa motibo cu 
lo pone invoerrechten y acci- 
jn riba tur producto, incluy- 
endo riba sucu. 

Pero e realidad ta cu awo aki, 
e cambionan cu lo bay pasa 
den Parlamento ta solamente 
aumento di sigaria y alcohol. 
Pasobra esaki ta un cambio 
husto. Esakinan ta compor- 
tamentonan cu ta causa daño, 
sea na bienestar di hende, of 
na salud di hende. Alcohol ta 
e causa di hopi violencia y ac- 
cidente di auto. Humamento 
di sigaria ta causa di hopi 
problema di salud. Ambos 
caso ta causa gastonan grandi 
pa gobierno, specialmente 
gastonan di salud y di sigu- 
ridad. Gobierno a dicidi cu 
esun cu scoge pa uza alcohol 
of tabaco, lo paga un parti mas 
grandi na caha di gobierno cu 
esun cu no ta uz’e, y asina lo 
aumenta e tarifa di accijns y/ 
ofinvoerrechten riba sigariay 
riba alcohol. 

Den cuadro di e Reforma Fis- 
cal y e Cambio Husto, Gobi- 
erno ta baha e tarifa di loonb- 
elasting pa duna alivio na tur 
esunnan cu ta traha pa asina 


abo keda cu mas placa den bo 
man na fin di luna, pa asina 
ABO, y no gobierno, dicidi 
na kico bo ta bay gast’e. Si 
abo scoge pa gast’e na alcohol 
y sigaria, ta BO escogencia. 

“Bahando e loonbelasting, 
mester busca otro forma di 
haya e placa aki bek pasobra 
e situacion fmanciero di nos 
pais no ta pone cu por baha 
y no hisa un otro caminda. 
Pa e motibo aki, nos ta baha 
e loonbelasting cu lo costa e 
caha di Gobierno 14 miyon 
florin pero pa e keda c bud- 
get neutral’, nos ta busca e 14 
miyon florin bek entre otro; 
for di esunnan cu ta scoge 
pa uza alcohol y sigaria; for 
di esunnan cu no ta biba na 
Aruba; turistanan; esunnan 
cu ta inverti aki den cas y 
condominio, y propiedadnan 
comercial. Di e manera aki 
nos ta schuif e belasting y nos 
ta pone tambe mas poder di 
compra den man di cada ciu- 
dadano di pais Aruba. Ohala 
cu nos tur e ora inverti mas 
den nos economia pa asina 
tambe nos economia draai 
miho. Cu e reforma fiscal 
Gabinete Wever-Croes kier 
logra e cambio husto pa tur 
ciudadano di pais Aruba. Mas 
progreso y bienestar pa tur”, 
sra. Wever-Croes a duna di 
conoce. 


Ayera a celebra Dia Internacional di Aviacion Civil ayera 


ORANJESTAD - Dia in- 
ternacional di Aviacion 
Civil ta wordo celebra 
mundialmente tur 7 di 
december. Na aña 1997, e 
Asamblea General di Na- 
cionnan Uni a proclama e 
dia aki oficialmente. 


Proposito di e dia aki ta pa 
genera y fortalece conscien- 
tisacion mundial riba e im- 
portancia cu aviacion civil tin 
pa e desaroyo social y eco- 
nomico di tur pais, y e rol di 
e Organisacion Civil Interna- 


cional (OACI) den e promo- 
cion di siguridad, eficiencia y 
e regularisacion di transporte 
aereo internacional. Riba e 
dia aki tambe ta conmemora 
e creacion di OACI na 1944 y 
su celebracion a keda declara 
caba na 1992 pa e Asamblea 



di OACI. 

Dia 6 di december di aña 
1996 e Asamblea General di 
Nacionnan Uni den e Reso- 
lucion 51/33 ‘observando cu 
dia 7 di december ta e aniver- 
sario di e firma di e Convenio 
riba Aviacion Civil Interna- 
cional, haci na Chicago riba e 
dia aki na aña 1944. Ta proc- 
lama dia 7 di december Dia di 
Aviacion Civil Internacional’. 
OACI ta un organisacion cu 


ta establece norma y regla cu 
ta regula aviacion civil, di e 
mesun manera cu e ta haci pa 
esakinan wordo aplica rond 
mundo. 

Na momento di su creacion, 
e obhetivo principal tabata 
e desaroyo di principionan 
y e tecnica di aviacion aereo 
internacional, y tambe pa fo- 
menta e formulacion di plan- 
nan y desaroyo di transporte 
aereo internacional. 

Homber ta perde su horea durante pelea 

ORANJESTAD - Patruya di surveillance San Nicolas 
a wordo manda un luga na altura di Tio Pepe, pa un 
caso di maltrato cu arma entre dos persona. Durante e 
pelea, un persona lo a ricibi un herida na su cabes. 

Na yegada, un homber a hala atencion di e patruya, y a conta e 
agentenan cu e victima lo a bay caba, direccion nort. Ademas, 
e persona a conta polis cu e victima a haya su horea corta afo 
cu glas di un boter kibra. 

Na altura di Scobilostraat, polis a topa cu un homber conoci 
pa polis, kende a purba di huy a traves di un cura, purba bay 
den mondi. Ora a logra alcansa e persona, polis a constata cu 
e tabatin un corta grandi riba su nek, cu hopi sanger. Despues 
a constata cu su horea banda drechi a wordo corta afo. Polis a 
ofrece asistencia na e victima, pero el a nenga esaki. 

Polis a papia cu e victima, purba di calm’e, y e ora ey e victima 
a acepta pa personal di ambulance duna asistencia. Mirando 
con su horea a wordo corta afo, ambulance a transporta e vic- 
tima na hospital, unda el a keda admiti y trata pa dokter. 

E victima a dicidi di entrega keho contra e agresor, pero mi- 
rando cu na e momento ey e tabata bou influencia y tambe 
herida, recherche a keda di yega cerca e victima e siguiente 
mainta pa tuma su declaracion na hospital. 


Muchanan den mondi ta causa dos herido 

ORANJESTAD - Patruya di Oranjestad a wordo manda 
na Grand Ocean minimarket pa un caso di muchanan 
cu tabata tira den mondi cu arma di aire, y e kogelnan a 
dal algun persona di dicho establecimento. 

Na yegada, agentenan a papia cu e personanan M. y G., kende 
tur dos a declara cu nan tabata para dilanti di e minimarket, 
ora cu nan a mira dos mucha homber den mondi. Despues, 
nan a scucha un klpa duro varios biaha, manera un disparo. 
Na e momento ey, M. a sinti un golpi duro riba su man drechi 
y pia links. M. a ricibi un perforacion riba su brasa drechi pa 
motibo di e arma di aire. 

G. tambe a sinti un golpi duro, patras di su cabes, y a constata 
cu e tambe a sufri un herida pa motibo di e kogelnan. Segun 
M., e conoce un di e muchanan en cuestion. Tur dos victima a 
keda conseha pa bay entrega keho na recherche, y nan tur dos 
a nenga di ricibi asistencia di ambulance. 

Polis a controla den e area, pero no a logra topa e muchanan 
cu arma di aire. 




Homber sospechoso den cura di cas 


ORANJESTAD - Patruya di Oranjes- 
tad a keda manda na Purun pa un so- 
spechoso. 

Na yegada, polis a papia cu un señora di 
inicial L., kende a conta cu ora cu el a yega 
cas cu su yiunan, el a nota cu su cacho ta 
blaf masha hopi mes. E1 a sigui core un 
rato prome cu el a para su auto. 

Ora el a Sali for di auto, e cu su yiu muhe a 
nota un homber den cura banda di su cas. 
Ora cu e homber a ripara cu nan a trap’e, 
el a purba huy den mondi. Ademas, L. a 
declara cu e ta sinti hopi spanta pa e suceso, 
pasobra desconocinan a yega di kibra dren- 
ta den su cas varios biaha den pasado. 

E agentenan a controla e vivienda, e cura 
y e area alrededor, buscando e sospechoso, 
pero no a logra topa cu esaki. E agentenan 
a conseha e señora tocante maneranan pa 
sigura su propiedad. 

Cumbre di cambio di clima ta mustra division 


(AP) — E divisionnan a 
cuminsa mustra den e 
cumbre di Nacionnan 
Uni na Katowice, Polonia, 
unda pais rico ta enfrenta 
pais pober, exportado di 
petroleo contra islanan 
vulnerabel, y e gobiernon- 
an dispuesto pa tuma ac- 
cion, contra esunnan cu ta 
prefera warda y wak con 
cos ta bay. 

Tension a subi mas ainda, pa- 
sobra un informe cientifico ta 
adverti cu ta birando extrem- 
adamente dificil pa logra e 
meta mas ambicioso di e acu- 
erdo di Paris pa limita emis- 
ion di gas. Cifranan nobo pu- 
blica e siman aki, ta mustra cu 
emision di dioxido di carbon 
capta den calor, a aumenta te 
e punto mas halto den shete 
aña, haciendo e tarea di corta 
e emision aki te cero un tarea 
ainda mas desafiante. 

Negociadonan na e cumbre 
di clima ainda ta den desacu- 
erdo cu otro con pa sigui, 
pero tin un par di dia ainda pa 
caba e trabou tecnico prome 
cu e ministronan tuma over. 

“E ta bay ta un desafio gran- 
di,” Amjad Abdulla ta bisa, 



ken ta e negociado principal 
di e Alliance of Small Island 
States’. “Nos ta bay manda e 
topiconan fastioso pa otro si- 
man.” 

Entre e divisionnan cu mes- 
ter surpasa prome cu e con- 
ferencia caba dia 14 di de- 
cember, tin e pregunta ki tipo 


di flexibilidad e paisnan den 
desaroyo lo haya, ora ta yega 
na e punto di reporta tocante 
nan emision y esfuerso pa re- 
duci esaki. 

E topico ta crucial pa e regla- 
nan di e acuerdo di Paris, cual 
paisnan a compromete pa fi- 
nalisa esaki pa e aña aki. Ac- 


tivistanan ambiental ta insisti 
cu paisnan manera Brasil, cu 
su reserva forestal enorme di 
Amazonas, y China, e pais 
mas contaminante na mun- 
do, mester provee dato con- 
creto tocante emision, y no 
mester ser trata como paisnan 
mas pober cu no tin e capaci- 
dad pa produci cifra concreto 


tocante efecto invernador. 

Complicando cos mas ainda, 
un grupo di pais rico cu ta in- 
clui Merca y Australia ta bus- 
cando e mesun flexibilidad 
cu e nacionnan den desaroyo. 


USA: Michael Cohen mester sinta den prison finalmente 



(AP) - E anterior aboga- 
do personal di presidente 
Trump, Michael Cohen, 
merece un castigo sub- 
stancial di prizon, a pesar 
di su cooperacion cu hus- 
ticia den e caso di placa 
paga pa silencia e bosnan 
di e muhenan cu tabata 
envolvi sentimentalmente 


cu e tempo magnate Do- 
anld Trump. Esaki segun 
representante di minis- 
terio publico di Merca, 
anuncia ayera. 

E documentonan deposita 
ayera pa e procuradornan di 
tanto New York, como di e 
oficina di e comisionado spe- 


cial encarga cu e investiga- 
cion tocante e metemento di 
Rusia den eleccion presiden- 
cial di 2016, pa prome biaha a 
mustra detayenan di e coop- 
eracion di un testigo vital, cu 
den pasado a yega di bisa cu 
e ta dispuesto pa ‘tuma un 
bala’ pa e presidente, pero cu 
den e lunanan reciente a bira 


e principal anatgonista den e 
caso. Siman venidero su sen- 
tencia lo ser anuncia. 

E documentonan deposita 
ta revela cu Cohen a conta e 
procuradornan cu e y Trump 
a discuti un posibel encuen- 
tro cu presidente Ruso Vladi- 
mir Putin, den e gangnan di 
e Asamblea General di Na- 
cionnan Uni na 2015, poco 
despues cu Trump a anuncia 
su candidatura pa presiden- 
cia. 

Den un nota, e team di ‘spe- 
cial counsel’ Robert Mueller 
ta skirbi cu Cohen a acorda 
cu Trump ‘tocante contacta 
gobierno Ruso prome cu 
busca pa midi e interes di 
banda Ruso den un reunion 
asina’, aunke nunca el a tuma 
luga. 

Tabata anticipa tambe otro 
deposito di documento den e 
caso di e ex- lider di campaña 
di Trump, Paul Manafort, cu 
segun procuradornan lo a 
gaña nan hasta despues cu el 
a acorda pa coopera. 

E fiscalnan den e caso di 
Cohen a bisa cu, aunke el a 
coopera den nan investiga- 
cion encuanto e placa paga 


pa silencia e dos muhenan cu 
a bisa cu nan tabatin sex cu 
Trump, asina mes e merece 
bay cera den prizon pa algun 
tempo. 

“Cohen a provee informa- 
cion na husticia, incluyendo 
informacion cu a yuda e ofi- 
cina di e Procurador Special,” 
nan a bisa. “Sinembargo, 
Cohen su descripcion di e 
esfuersonan ey ta exagera den 
cierto aspecto, y incompleto 
den otro.” 

Cohen a duna e investiga- 
donan un Telato detaya’ di 
su envolvimento hunto cu di 
otronan, den esfuersonan du- 
rante e campaña presidencial 
di 2016 pa completa un deal 
pa construi un Trump Tower 
na Moscu, e documentonan 
ta bisa. E1 a duna informacion 
tambe tocante e intentonan 
di Rusonan pa yega na cam- 
paña di Trump. 

Sin embargo, den e crimen 
cu el a comete, pa cual el a 
declara su mes culpabel na 
augustus, e tabata motiva pa 
‘avaricia personal y repetida- 
mente a uza su poder y influ- 
encia pa metanan scur’. 

Advertorial 


The Casino at The Ritz-Carlton 
a celebra su di 5 aniversario cu 
mas di 50 ganado! 


PALM BEACH - Den luna di november, The Casino 
at The Ritz-Carlton a celebra su di 5 aniversario cu un 
tremendo campaña, unda a duna $50,000 na premionan 
cash y biahenan den crucero cu e destinacion Cuba. 

E ganadonan di e campaña aki a wordo selecta e ultimo siman 
di november, y a clausura diabierna ultimo cu un tremendo 
celebracion, unda a saca e feliz ganadonan di e Mega Win 
$25,000 na premionan cash. Tur e bishitantenan por a gosa di 
un anochi cu hopi ambiente, cu entretenimento di Robert Je- 
andor y su Solo Banda Show y Na Drempel di Fin di Aña, cu 
tambe tawata transmiti en bibo for di casino, unda a rifa entre 
otro Dinner for Two na Casa Nonna y BLT Steak, cortesia di 
The Casino at The Ritz-Carlton, Aruba. 

The Casino at The Ritz-Carlton, Aruba ta invita tur hende pa 
bishita nan y bira miembro di e VIP Club unda por disfruta 
di beneficionan exclusivo cu nan Tier Program. Tur dia tin 
diferente promocionnan y hopi oportunidadnan pa gana pre- 
mionan fabuloso. 

The Casino at The Ritz-Carlton Aruba ta ofrece un servicio 
di calidad halto y ta garantisa un experiencia unico. Pa mas 
informacion tocante su promocionnan por bishita The Ca- 
sino at The Ritz-Carlton Aruba su VIP Desk of por yama na 
527-2276/ 527-2277 y nan lo asisti cu tur detayenan di con pa 
participa y gana. 




Celebracion di boluntarionan di 
Biblioteca Hospital 


ORANJESTAD - Boluntarionan di Biblioteca Nacional Aruba cu ta traha na bib- 
lioteca Hospital a celebra ‘Dia di Boluntario’. E encuentro aki a tuma luga dia 6 di 
december 2018 na Bright Bakery. 

Coordinador di e servicio na biblioteca, Graciela Nedd-Cheng, a mustra su aprecio pa e 
trabou cu nan ta brinda na pashent di Dr. H. Oduber Hospital cu un regalo. Tur diamars, 
un grupo di boluntario ta pasa e diferente piso pa duna e pashentnan algo di lesa, pa nan por 
pasa nan estadia un tiki agradabel. 

Masha danki na Ingrid Paulina, Marianne de Klerk, Sophie Semeleer, Emma Croes, Yolan- 
da Wolter, Emparatriz Perdomo, Adelaida Ponson, Rosalie Celaire, Connie Peek y Frida 
Figaroa (cu no por tabata presente), pa nan servicio y cu Biblioteca Nacional Aruba semper 
por conta riba nan. Feliz dia di Boluntario! 



GRAN FINAL 
10 di DECEM5ER 
Gas di Cultura 
7pm I Afls. 10,- 

Kowloon Restaurant a tene su cena di Pasco 



ORANJESTAD - Diamars anochi den ambiente ameno na Bucaneer Restaurant, 
gerencia hunto cu empleadonan di Kowloon restaurant a tene nan cena di Pasco. 

Un gerencia sumamente agradecido, ta mira bek riba un aña yen di reto, pero cu e determi- 
nacion di e famia grandi di Kowloon a sa di sali padilanti cu positivismo pa e aña venidero. 

Danki na e clientela pa e sosten y ta desea henter e pueblo di Aruba feliz dianan di fiesta y 
prospero aña 2019. 



BLACKTIEFURNITURE 





• i»3 I FACfBOOK.COM/aiACKTlEFuRHlTuRE | +lf7 »47 4444 

Show di talento di SVGA 


ORANJESTAD - Dia 3 di 
december ta e dia interna- 
cional pa persona cu limit- 
acion. Ta hopi importante 
pa para keto na e derecho 
di persona cu limitacion 
pa participa den comuni- 
dad, y entre otro e derecho 
pa haya bon educacion, 


cuido di salud, empleo, 
recreacion y vivienda. Tin 
hopi trabou ainda pa haci 
na Aruba. 

Hunto cu otro fundacionnan, 
famianan y cu sosten di nos 
comunidad y gobierno nos 
por haci e diferencia necesa- 





rio! 

SVGA a organisa un show di 
talento pa celebra e dia in- 
ternacional. Nos clientenan 
a luci riba escenario na un 


forma fantastico. 

“Danki na nos comision cu a 
organisa e tremendo dia aki. 
Danki na New China Club 
cu a presta nos nan luga como 


donacion, DJ Alvin Wever cu 
a toca gratis pa nos atrobe, y 
tur compania cu na un o otro 
manera a contribui na e dia 
aki!” 



Bleep bleep withouf the blah blah 


ITP Caribbwn K* een professiQnecl clynamisch beclrljf werfcjearn op het gebied van automatlserinesacivJe'S, 
s-oftwareonlwiNkeHngen netwerkbebeer, Door cte professionele medewerlcerSj de gehanteerde IT-concepten 
en nuehteFe progmatische aanpahn is ITP CarJbbean voor opdrachtgevers een strateglschepartnef'ln-business. 
ITP Coribbean is Décos Implurnertiatie Partner. Door enorme belangsteHing vnor dlt documcnt managemcnt 
syStemen bij cnz& klanten hebben wlj eun vacaTure voor een: 



Als ICT/ Decos Consultant van ITP Caribbean wordt u ingezet als adviseur/ projectJeider, maar nok als 
(jitvperder ln de implementatiç van interessanle automatiseringaprajecten in de averheidssector,. de 
gezond heid z org&ector en ln het bedrijfsievon. U geeft advieaen ever softwflre-oplossingen en de dnarbij 
behorende bardware Infrastructuurj u beoordeell lCT'lnvesteringerij u analyseert werhprocessen en advfcseert 
over verbeteringen daarvan. Daarblj bcnt u tevens verantwoordelljk voor het onderhouden van de klanlrelatie 
en het uitbouwen daarvan. 


PRQFtEL 


■ U heeft een ruime kennis en ervaring met DECOS, 

* U communiceert uilstekend in Nederlands, Papiamento en Engels. Zowel mondeling ais geschreven. 

* U kuni zelfslandig en in teamverband werken + 


VERE15TEN 


■ U heeff blj voorkeur een HBO opleiding fn de studicrichting informatiea, bedrijfs-/ bestiiurskunde bij 
voorkeur aangevuld rnet een relevante ICT opleiding. 

« U heeft minimaal 5 jaar aantoonbare ervaring rond processen én procesautomatisering binnen 
organlsatles in dé pubiieke en private sector op het gebied van advisering, prqjectmanagement f 
procesinrichting en veFandermanagoment. 

* U bent praktisch ingesteld waarbij u de inrhchbng van softwaresystemen heeft gedaan. 

* U bosch i kt over ee n U itSE.E?kende sc hrlftel ijke e n mond eli nge uitd ru kkingsvaardpgheid. 

* U spreekt en schrijft Nederlands, Engels en Papiamento. 

* U bent creadef, analytisch r proactief, jelfstandl& leergJerig en beschlkt over commerçl^le vesrdlgheden 
waarmee u ln staat bent nleuwe adviesopdFachten te Inftl&ren, 


GEBODEN 


■ Leuké al’wisselende baan. 

4 Aantrekkelijk salarisen Secundaire arbeidsvoorwaarden. 
« Prettlge werksfeer, 

m Doorgroelmogellikheden, _ 


Stuur dan uw sollicitatie mot CV aan Afdcling Human Resourccs r STP Caribbean N.V., 
Rumbastraat 7, Oranjcstad r Arubzi; pere-matl naar hr@itpintemational.com. 

www.itpinternatronal.cam 

San Nicolas Taekwondo Center a organisa e ultimo campeonato di aña 


ORANJESTAD - Siman 
pasa, San Nicolas Tae- 
kwondo Center a organisa 
e ultimo campeonato di 
Taekwondo di aña, na 
Teresita Center na San 
Nicolas. 

Continuacion riba Pagina 19 

Continuacion di Pagina 18 
Seis scol di Taekwondo, 
miembro di Aruba Taekwon- 
do Bond (ARTBO) a partici- 
pa den e campeonato aki: 
Brazil Taekwondo Stichting 
bou encargo di Master Al- 
berto Klaber y coach Jourde 
Klaber. 

Impact Taekwondo Sticht- 
ing bou encargo di Monica 
Pimentel y coach Jose Hen- 
riquez. 

E.T.U. Foundation bou en- 
cargo di Master Ester Coffy 
y coach Shaul Illidge. 

Tiger Taekwondo Academy 
bou encargo di Teofilo Ro- 
driquez y coach Angelo Ro- 
driquez. 

Noord Taekwondo Center 
bou encargo di Grand Mas- 
ter Jose (Chaco) Cornelio y 
Master Yoshmar Wever. 

San Nicolas Taekwondo 
Center bou encargo di Mas- 
ter Eric Barry y coach Sha- 
quille Barry. 

Presidente di ARTBO, Gua- 
icaipuro Jimenez a duna 
palabra di bon bini na tur e 
atletanan presente. Un total 
di 40 atleta a competi den e 
campeonato nacional aki. E 
parti di referee tabata bou 
encargo di Master Augie 
Tromp. 

Resultado di e campeonato: 
Best female fighter Infan- 
til: Alfonsina de Graf di San 
Nicolas Taekwondo Center. 
Best male fighter Infantil: 
Ray-Jean Lejuez di E.T.U 
Taekwondo Foundation. 

Best female fighter Cadet: 
Maellyn Fradl di Impact Tae- 
kwondo Stichting. 

Best male fighter Cadet: 
Carlos Hernandez di San 
Nicolas Taekwondo Center. 
Best male fighter Junior: Re- 
gerick Ching di Impact Tae- 
kwondo Stichting. 

Best female fighter Junior: 
Rushineldy Lejuez di E.T.U. 
Taekwondo Foundation. 

Best male fighter Senior: 
Leonardo Phillips di Brazil 
Taekwondo Stichting. 

Best Team: San Nicolas Tae- 
kwondo Center. 



Gobierno di Aruba 
a compromete pa 
cambia e sistema di 
impuesto pa bira mas 
husto, y mas eficiente. 


Gobierno Di Aguéa 


• Lo baha e belastingnan riba salario 
y riba casnan di famia, y ta hisa 
belasting riba aicohol y sigaria. 

• Bo ta haya mas placa den bo man 
tur luna, y abo ta dicidi na kico bo ta 
gast'e. 

• Si bo scoge pa gast’e na alcohol cu 
sigaria, cu ta bo escogencia, e ora bo 
ta paga poco mas na caha di 
Gobierno. 


• Esaki ta mas husto pasobra aicohol 
ta causa di hopi accidente, maltrato y 
mescos cu sigaria, nan ta causa hopi 
problema di salud. 

• Entrante prome di 
januari, BO belasting riba 
salario ta baha. 


ESAKITA E CAMBIO HUSTO 
PONIENDO E SER HUMANO CENTRAL 

TRECIENDO ALIVIO PA E CLASE TRAHADOR Y PENSIONADONAN! 


Gabineti Wever-Croes 

SANTO DOMINGO - 
Seleccion di baseball di 
Aruba a perde nan prome 
encuentro 13 pa 3 contra 
di Republica Dominicana 
den Caribbean Champi- 
onship 2018, pero despues 
ta bin bek contra Haiti pa 
bay enfrenta Corsou den 
semi final. 

Segun informacion obteni pa 
297 Sports, den e wega con- 
tra Republica Dominicana e 
seleccion di Aruba a bay hopi 
bon te cu inning 5 unda e 
wega tabata 4 - 3 na fabor di e 
ekipo di cas. Pero despues di 


Awe Aruba ta hunga semi final contra Corsou 

esey algun eror costoso y na 
mal momento a pone Repub- 
lica Dominicana avansa. 

Su siguiente dia, e seleccion 
di Aruba di baseball ta gana 
Haiti cu e score di 23 - 2 tras 
di un bon bateo di Lenin 
Lenin Junior Ashby cu a bay 
di 3 - 3 cu hit, un doblete 
y un tiplete. Awe diasabra, 

Aruba ta hunga e wega semi- 
fmal contra nos isla ruman 
Corsou. Bon Dia Aruba ta 
desea exito na nos seleccion 
di baseball den e Caribbean 
Championship na Republica 
Dominicana. 



Resultado den Dobel, Damas y Masters di Aruba Table Tennis 


SANTA CRUZ - Na 
prome luga ta haya e 
duo Mario Lobo y Andy 
Gomes, mientras na di 
dos luga a keda Jean- 
dry Mathilda y Chingho 
Benny Chung y na di tres 
luga ta Wingchow Leong y 
James Letren. 


siguiente: Na prome luga 
Mikayla Mathilda y na di dos 
luga Josielienne Boekhoudt. 
Resultado Copa Aruba pa 
loke ta e categoria Master 
ta na prome luga Franklin 
Lopes, na di dos luga Alfred 
Leong y na di tres luga James 
Letren. Pabien na tur e gana- 
donan. 


Resultado di Copa Aruba 
Dama Single ta como lo 

Delegacion di pesas rumbo pa Campeonato Suramericano 


ORANJESTAD - Algun dia atras un delega- 
cion nacional di pesas a biaha pa e Campe- 
onato Suramericano Sub 15, 17 y 20, Copa 
Internacional Dr. Tamas Ajan y Copa 
Iberoamericana cu ta tuma lugar na Guaya- 
quil, Ecuador. E delegacion di Aruba ta con- 
sisti di e atletanan Nicole Dijkhoff, Talisah 
Beke, Laertes Araque Jr. y Jeremy Dijkhoff 
Nos atletanan lo ta bou guia di coach inter- 
nacional Walter Llerena di Ecuador y Patrick 
C Vrolijk como coach di Aruba. Hopi exito. 

ORANJESTAD - E di 
shete edicion di e evento 
boluntario mas grandi 
na Aruba, Aruba Doet, lo 
tuma luga diabierna dia 15 
y diasabra dia 16 di maart 
2019. 

Durante Aruba Doet, como 
un scol, club di deporte, or- 
ganisacion di bario, centro 
di cuido, grupo di scouting 
y fundacion, bo por logra 
hopi den un fin di siman cu 
ayudo boluntario. Bo organi- 
sacion ta on? Pura, haci lihe 

Organisacion Social, bo ta on pa Aruba Doet? 


pa bo organisacion no keda 
afo! Bay riba nos website 
www.arubadoet.com y reg- 
istra bo proyecto awo. Tene 
bon na cuenta cu bo tin te cu 
diahuebs dia 20 di december 
proximo pa haci esaki. 

Si ainda bo no ta sigur ki 
proyecto pa completa of cu- 
anto boluntario bo tin mes- 
ter, of bo tin mester ayudo 
pa registra, of djis kier mas 
informacion di e evento, e 
team di Aruba Doet por yuda 
bo. Diamars dia 11 di decem- 


ber proximo, e team di Aruba 
Doet lo ta for di 4or di atardi 
te cu 8or di anochi na oficina 
di CEDE Aruba, Beatrixstraat 
8, pa duna un man. Probecha 
y asina sigura bo organisacion 
su participacion cu Aruba 
Doet 2019. 

Si tin cualkier pregunta tuma 
contacto libremente cu e 
team di Aruba Doet na 582- 
7666 of info.arubadoet@ 
gmail.com . No keda afo! 



Fiesta Inmaculada Concepcion y clausura ‘Aña di Hubileo di nos Diocesis’ 



ORANJESTAD - Na 
nomber di obispo Luis 
Secco y pastoor Jairo Mad- 
uro di parokia Inmacula- 


da Concepcion di Birgen 
Maria na Santa Cruz, nos 
ta invita pueblo di Aruba 
en general pa participa na 


un misa solem, presidi pa 
nos obispo y concelebra 
pa tur pastoor di Aruba. 


E misa lo tuma luga awe, 
diasabra dia 8 di december, 
na Misa di Santa Cruz pa 
7:00pm. E dia aki, iglesia ta 
celebra Solemnidad di In- 
maculada Concepcion di 
Birgen Maria cu ta un dia di 
precepto (di warda) igual cu 
diadomingo. 

Prome cu e celebracion Eu- 
caristico tin un procesion cu 
ta cuminsa pa 6:00pm. 

Birgen Maria Inmaculada ta 
patrona di henter nos Dio- 
cesis y aki na Aruba patrona 
di Parokia di Santa Cruz. 
Awe, dia 8 di december nos 
lo celebra e solemnidad aki 
en grande tanto cu comu- 


nidad di Santa Cruz como 
cu henter pueblo catolico di 
Arub,a como clausura di Aña 
di Hubileo di 60 aña di nos 
Diocesis. 

Tambe nos kier participa cu 
pa e motibo aki, segun nos 
a acorda durante reunion di 
clero, lo no tin misa riba di- 
asabra anochi den ningun 
parokia, pa di e manera aki 
tur pastoor y nan paroki- 
anonan duna realse na e Misa 
Nacional di clausura di Aña 
di Hubileo di nos Diocesis y 
honra den comunion cu otro 
nos patrona Birgen Maria In- 
maculada. 


Concierto di Pasco di 
Parokia Santa Filomena 


ORANJESTAD - Parokia 
Santa Filomena di Parade- 
ra ta invita nos pueblo di 
Aruba na un concierto 
di Pasco. Nos misa Santa 
Filomena ta na caminda 
pa celebra 70 aña di exis- 
tencia como Parokia. Pa 
inicia e celebracion aki, a 
organisa un concierto di 
Pasco cu diferente coro y 
cu artistanan local y inter- 
nacional. 

E contribucion pa cu e conci- 
erto aki ta bay pa e construc- 
cion di e Cas parokial Santa 
Filomena. 

Pastoor Toti, na nomber 
di parokia, ta invita henter 
pueblo pa asisti na e conci- 
erto, cual lo tuma luga na 
Misa Santa Filomena dialuna 
10 di december proximo, pa 
7pm. Tin carchi na benta y 
ta cuminsa registra for di 6or 
di anochi. Bar y cushina lo ta 
bon surti. 


Di antemano, Parokia di 
Paradera ta gradici tur coop- 
erado y artistanan pa nan 
generoso contribucion y pa 
tur esunnan cu a contribui pa 
realisa e concierto aki. 

Notintempo 
pa laba y Seca bo 
Pañanan! 

Pa$ay Laganan na: 


Compramos 

Vendemos 

Arreglamos todo tipo de Joyas 

Contamos con un Buen Surtido de 
Pulseras y Baterias para Relojes 

Habri di Dlaluna pa Diasabra 
9:00am pa 1 : 00 pm v di ?:00pm - G:00pm 


Reiojes 

Puiseras 

Cadenas 

Dijes 


LAUNDRY 

Habñ di Dialuna pa Diasabra 
1:30am non stap 7:3Gpm 
Diadomingo de SOOam - lOODtn 

Tel: 587 0772 


Nos ia graba 
tur sorto di 
articulo 
di metal 
yama of 
bishita nos 


JOYERIA 

COMPRA Y VENTA 


aqua 

Lalndry 


Tanki 

Leendert 17B-A 
Tel: 587 3940 
Fax: 587 2478 
Cell 592 9055 

Parlamentario Edgard Vrolijk (MEP): 

‘Cuerpo di docentenan ta ser trata manera culpabel di tur problema social’ 




ORANJESTAD - Mi por 
a tuma nota cu reciente- 
mente, na diferente oca- 
sion, por a wak riba media 
diferente publicacion cu 
segun mi persona ta ata- 
cha e imagen di un grupo 
di hendenan, cu tur dia ta 
sali traha pa duna lo maxi- 
mo pa educa nos muchan- 
an. 

Awe mi ta skirbi un articulo 
pa trata na educa nos pueblo 
cu e cuerpo di docentenan no 
ta esun cu ta cobra school- 
geld, y pa demostra tambe cu 
e cuerpo, cu semper a tene e 
derecho di mucha na prome 
luga, awendia ta ser trata 
manera cu nan ta culpabel di 
tur problema social na Aruba. 

Y sigur un cuerpo cu tin hopi 
poder si nan kier uz’e pa por 
haya locual cu tur gobernante 
a bin ta priminti nan pero 
nunca a cumpli cu nan, pero 
nan etica di trabou y nan sti- 
macion pa e mucha ta haci cu 
bo no ta haya nan riba caya. 

Cobransa di schoolgeld 

Pueblo completo sa cu na 
Aruba mayornan tin e deber 
di paga schoolgeld pa nan 
yiu(nan) cu ta bay scol. Un 
parti grandi di e suma total ta 
bay pa actividadnan durante 
aña, unda cu tin algun cu ta 
vast, entre nan Sinterklaas, 
Pasco, Pasco Grandi y activi- 
dadnan di fin di aña escolar. 
Ainda durante aña ta bin al- 
gun actividad extra, y hopi 
biaha ta pidi e mayornan 
placa pa bus. Cada maestro 
tin cu tene su lista den klas 
di cua mucha a paga school- 
geld, y ta manda esaki pa e 
cabesante, cu na su turno ta 
pasa esaki sea pa gobierno of 
pa e fundacion na cual e scol 
ta pertenece. Na fmal di dia, 
ta e fundacion of gobierno 
ta manda cobra e mayor e 
schoolgeld y no e docente. E 
docente ta traha pa dicho or- 
ganisacionnan, y no por keda 


sin entrega un carta cu ta bin 
di su doño di trabou. Sem- 
per mi a para y ta keda para 
cu e schoolgeld ta un acuerdo 
entre mayor y e fundacion 
of gobierno, pues si bin un 
carta, esaki lo mester ser en- 
trega na e alumno pa su may- 
ornan y ta keda na e instancia 
pa atende cu e mayor y no cu 
e mucha. Y na momento cu 
e carta no yuda, e fundacion 
of gobierno mester atende di- 
rectamente cu e mayornan y 
no cu e mucha! 

Contribucion di docen- 
tenan 

Como docente, bo ta haci 
hopi cos den silencio y nos no 
ta expone nada riba Facebook 
of otro medionan di comuni- 


cacion, pasobra ta algo cu nos 
ta haci di curason y tambe pa 
no expone ningun mucha ni 
mayor, y sigur den un co- 
munidad chikito. Durante 
aña, mayoria di scol awendia 
ta haci diferente actividad pa 
recauda fondo, y hopi biaha 
esaki ta ser uza pa e actividad- 
nan extracuricular y tambe 
pa casonan manera actividad- 
nan, cu tin cierto muchanan 
cu nan mayornan no a paga, 
pa nan tambe por celebra e 
actividad, pasobra como mu- 
cha nan tin derecho. Y alabes 
e ta duna e mayornan e tem- 
po pa por paga e schoolgeld, 
pasobra mayoria ta paga nan 
schoolgeld prome cu fin di 
aña escolar, pero nan mester 
mas tempo, debi cu hopi tin 
di traha dianan liber, oranan 
extra of ta hunga sam pa por 
cumpli cu nan debernan. Mi 
sa di experiencia cu e mayor- 
nan den mayoria ta cumpli. 

Banda di esaki, nos como 
docente cu hopi ta critica sin 
sa e realidad, tur aña di nos 
mesun saco nos ta percura pa 
aña escolar habri nos klasnan 
bunita decora, temporadanan 
di Pasco, Sinterklaas, cuares- 
ma, entre otro. Nos mes ta 
pidi esakinan for di nos sala- 
rio, p’asina por tin un clima 
pedagogico apto den nos klas. 
Sin conta cu nos tin cu cum- 


pra nos mesun laptop pa por 
yena cifranan y tambe nos 
mesun beamer, television, 
printer etc. pa por funciona 
debidamente, sin cu nos ta 
haya nada di nos doñonan 
di trabou. Y den otro caso- 
nan, den gobierno mes tra- 
hadonan ta haya tur cos y sin 
conta den empresanan priva, 
mientras e pober maestro ta 
ser suta cu mas problema, 
mas trabou y mas gasto for di 
su propio saco. 

Docentenan no ta haya 
debido atencion 

Cuerpo di docente ta esun- 
nan cu desde 1986 a entrega 
mas di mita di nan salario, 
nunca mas a conoce e adel- 
anto manera debe ser. Pa hopi 
aña ta papia di structuracion 
di salario, pero keto bay nos ta 
wak tur departamento ta bay 
nos dilanti, mientras cu cuer- 
po di docente a keda atras; y 
nan tambe ta mayor, tin famia 
y tambe kier progresa. Nos di 
cuerpo di docente tin di traha 
den situacion precario keto 
bay, mientras otro departa- 
mentonan ora no tin airco, ta 
para trabou, mientras cu den 
fierno di calor mes e cuerpo 
di docentenan tin di traha 
sin tene cuenta cu nan salud. 
Otro departamentonan ta 
welga pa nan derecho, sin 
importa cu nan ta perhudica 


nan servicio, mientras e do- 
centenan ta opta pa keda cu e 
muchanan den klas. Cuerpo 
di docente na momento cu 
yega 38 aña, tin di keda traha 
27 aña sin ningun aumento, 
mientras tur caminda ta con- 
oce promocion. Docentenan 
ta ser maltrata fisicamente, y 
keto bay nos ta wak cu nada ta 
ser haci; ta drenta nan klas y 
comete vandalismo, pero nos 
no por wak ni un camara na 
scol, y asina nos por sigui pa 
ilustra con maltrata e cuerpo 
di docentenan ta, pero keto 
bay ta sigui haci nan trabou 
den tur e mal situacion aki. 

Pa termina, mi ta spera cu 
pueblo por comprende, pero 
sigur tambe gobernantenan 
habri nan wowo, p’asina por 
pone atencion na educacion 
cu ta e pilar di mas grandi pa 
futuro di e pais aki. Pago di 
schoolgeld ta un problema fi- 
nanciero chikito, banda di tur 
e problematicanan di drop- 
outs y sigur falta di cupo, y 
tambe mal estado di scolnan 
y sigur falta di airco, mehora- 
cion di curiculo, y adapta na 
necesidadnan di futuro, y 
hopi mas problemanan cu 
mester tin prioridad; y mi ta 
spera cu por cuminsa atende 
cu nan manera debe di ser. 

Llder di AVP y Mike Eman: 

‘Aruba semper a cay den recesion cu medida implementa pa MEP’ 



ORANJESTAD - Nos ta 
yegando fin di aña y ta e 
momento tambe pa re- 
flexiona riba e rumbo cu 
e pais ta bayendo. Mas 
ainda si nos mira cu nos 
ta finalisando e aña c’un 
preocupacion grandi di 
Banco Central pa e dife- 
rente resultadonan cu nan 
a haya di encuestanan cu 
nan a haci bou di comer- 
cio na Aruba. 

Y ora cu mira e cifranan di 
Oficina Central di Estadisti- 
canan, cu ta mustra cu e poder 
di compra di e ciudadanonan 
a wordo sumamente afecta 
durante e ultimo lunanan, 
cu a causa cu e costo di bida 
a subi dramaticamente, lider 
di AVP, Mike Eman a mustra 
durante conferencia di pren- 
sa. 

“Ora cu bo mira cifranan di 
turismo durante e ultimo 
cuatro lunanan indicando cu 
ocupacion di cambernan a 
bin ta bahando, y pa corona 
e obra di caida den econo- 
mia, den poder di compra, 
den inversion, den confiansa 
pa futuro di Aruba, ta mira e 
presentacion di un Reforma 
Fiscal cu ta pone un duda ai- 
nda mas grandi riba e desar- 
oyonan aki.” 

E politico a cuminsa pa elab- 
ora riba e ultimo reportahe di 
Banco Central, cu ta elabora 
riba e no crecemento eco- 
nomico di Aruba, y e ultimo 
Economic Monitor di Banco 
Central a presenta un grafico 


cu ta mustra cu na aña 2017 
tabatin un crecemento di 
2.3%, y esey tabata e ultimo 
aña di gobernacion di AVR 
E lider di AVP a bisa cu e ta 
señala esaki pasobra hopi bi- 
aha ora cu e gobierno ta papia 
di recesion y situacion malo, 
ta menciona cu esey ta un 
herencia di e mal goberna- 
cion anterior. “Pero e cifra aki 
ta papia pa su mes, ta evidente 
cu gobierno anterior a cera su 
cuentanan y a laga e gobierno 
entrante cu un crecemento di 
2.3%. 

Pero na momento cu e gobi- 
erno nobo a sinta y a cuminsa 
cu un politica di negativismo, 
falta di vision pa futuro, kibra 
promesanan haci, cu a wordo 
contradeci cu nan mesun ac- 
tonan, a surgi un desconfian- 
sa sumamente grandi pa cu e 
gobernacion. 

Awe e cifranan aki di BC ta 
keda resalta den un penoso 
realidad, cu Aruba na e mo- 
mentonan aki a cay den un 
recesion. 

Bo ta cay den un recesion ora 
cu bo tin un crecemento neg- 
ativo, y segun BC, na e mo- 
mentonan aki Aruba ta den 
un crecemento negativo di 
0.5%. Esey ta un verschuiv- 
ing di casi 3% den un direc- 
cion negativo den menos cu 
un aña. Cifranan asina Aruba 
a mira solamente ora cu a 
sosode algo dramatico den 
su economia local of interna- 
cional, manera den añanan 
80 ora cu Bolivar a devalua y 


Aruba tabata depende hopi di 
e turista Venezolano, y tambe 
e dos biahanan cu e refmeria 
a cera. 

Por a mira e impacto riba e 
GDP, tambe durante e cri- 
sis mundial di 2007 y 2008 
y e atakenan di 9/11. Pero 
den Aruba su economia a 
mira e tipo di caidanan aki, 
solamente ora cu a intro- 
duci paketenan di medida 
feroz, manera e gobierno aki 
a introduci, y ora cu el a bay 
compaña pa un falta total di 
vision, relata na un falta di 
confiansa di comunidad cu 
no ta mira e gobierno ta hiba 
e pais aki den un direccion cu 
pueblo por tin confiansa den 
dje.” 

Sr. Eman a sigui mustra c’un 
di e causanan ta, cu den me- 
nos di un aña, for di un situa- 
cion sin inflacion di 0.4% 
(negativo) door cu a hiba 
maneho dirigi pa no subi 
gasto di pueblo sin medida. 
Di otro banda, den e prome 
aña di gobernacion nobo, a 
cuminsa cu pakete di medida, 
BBO hasta riba servicionan, 
gasolin cu tin dos schakel, 
efecto di no a sigui maneho 
di hedge combustibel, BBO 
a duplica, a causa cu Aruba 
despues di hopi aña tin un 
inflacion di riba 4%. 

Hasta riba cierto produc- 
tonan cu ta esencial ta yega na 
casi 10% di inflacion. Esaki 
tin como consecuencia cu e 
cifranan macro economico 
cu ta mustra cu e economia 


a cay for di 2.3% pa -0.5%, y 
Aruba a bay di no inflacion pa 
un inflacion dramatico di casi 
5%. 

“E impacto aki riba e clima 
di inversion, di comercio, 
di poder di compra, a keda 
raporta door di BC cu cerca 
comercio a perde confiansa 
con economia di e pais y ne- 


goshi ta bayendo. Esaki ta 
encera caida di benta, door 
cu pueblo a perde su poder di 
compra. 

Ta logico cu e negoshinan ta 
raporta caida grandi den ben- 
ta, pasobra tur tin di haber 
cu otro. Tristo ta cu e con- 
secuencia ta conta no pa nan 
pero pa henter e pueblo,” sr. 
Eman a declara. 


Parlamentario Endy Croes (MEP): 

‘Richard Arends di AVP ta sufri di un malesa conoci como Plutomania’ 


ORANJESTAD - Parlamentario Endy Croes a reacciona riba Richard 
Arends di AVP, kende a skirbi recientemente un articulo cu un con- 
tenido totalmente robes, tocante Reforma Social, cual ta un reforma 
husto. 

Richard Arends di AVP, siguiendo e modus operandi di su ex-lider Mike 
Eman, kende ta un manipulador Tirst class’ conoci tambe como Hananias. 
Hananias ta un profeta falso cu a manipula Babilonia. Sr. Arends a sali papia 
patarata riba reforma fiscal, pa hinca miedo den comunidad y bruha pueblo. 
Segun sr. Arends cu gobierno no a informa pueblo cu lo mester haci un taxatie 
pa e balor di bo cas cu e cambio aki. Wel, laga nos pone sr. Arends para straight 
y keto un rato. Hamas y nunca esey ta e caso. Richard no ta yega trabou, pero 
for di su palacio na Malmok e kier hunga politica barata. Pa locual ta regarda 
grondbelasting, bo mester 2 componente, esta e componente #1 ‘balor’ di e 
propiedad y componente #2 cual ta e tarifa, pa asina por calcula cuanto un 
ciudadano ta paga. Gobierno no a mishi cu e componente #1, esta e balor y 
pues esaki ta keda intacto. Locual ta e componente #2, esta e ‘tarifa’, gobierno 
a haci un verschuiving husto. 

Antes, tur hende ta paga 0.4% di e balor. Awor, hende cu propiedad di 120 
mil florin of menos ta cay den un nul tarief y no lo paga. Propiedadnan entre 
120 mil pa 250 mil florin lo paga 0.2% di e balor, propiedadnan cu balor entre 
250 mil y 500 mil florin lo cay bou di e tarifa di 0.3%. Pues pa e grupo aki, 
tur ta menos cu e tarifa di 0.4%, cual e tabata semper pa tur hende. Si balor 


di propiedadnan ta 500 mil y 750 mil florin, e tarifa ta keda 0.4% manera cu e 
ta awor. Propiedadnan cu balor di riba 750 mil florin, e ora apenas e tarifa ta 
subi pa 0.6%. Personanan cu e propiedadnan aki nan loonbelasting tambe ta 
bay baha, y ta wordo recompensa. Cu e sistema husto aki, tin alrededor 1800 
doño di condominio cu lo bay cay den e tarifa di 0.6% y lo aporta na caha di 
gobierno cu nan fair share. 

Esaki ta e puro berdad y no locual sr. Arends a purba gaña pueblo. 

Awor net Richard, cu a strica mas di 3 miyon di pueblo aki uzando su com- 
pania Horizon Consultancy pa duna Mike Eman conseho, kier bin bruha tera 
cu engaño. Sr. Arends a strica den RDA na 2016 Afl 299.800,- y na 2017 Afl 
115.000,- y ainda den 2018 un suma di Afl 31.000,- pa un total di 445 mil 
florin. 

Pues sinta den parlamento y tabata stricando ainda den RDA. Ki sinberguen- 
seria! 

Cientificamente ta prueba cu hendenan asina ta sufri di un enfermedad conoci 
bou di e nomber plutomania. Plutomania ta un enfermedad unda un persona 
tin e deseo excesivo y obsesivo pa placa y rikesa. 

Traduci na Spaño, plutomania ta mescos cu crematomania. Pueblo mester 
percura pa figuranan asina, manera sr. Arends, keda for di poder di pueblo y 
no bolbe hamas den cualkier gobernacion, sr. Croes ta termina bisando. 

‘Lider di AVP un biaha mas mentiroso!’ 


STA. CRUZ - Lider di 
partido AVP un biaha mas 
ta pasa pa un mentiroso. 
Laga nos analisa e menti- 
ranan di e siman aki. Awor 
ta e mentira flagrante cu 
tur cos ta bay bira caro. 
Segun Mike Eman, tur 
producto ta bay bira mas 
caro, siendo cu esaki no ta 
berdad. 

Bo sa kico ta bay bira un poco 


mas caro? Alcohol y sigaria. 
Esey so. Y ta mas husto pa es- 
unnan cu ta consumi alcohol 
of huma sigaria, pa nan paga 
poco mas na caha di gobier- 
no. Esey ta husto, y no mane- 
ra sr. Eman a haci di pone tur 
hende paga. 

Cada biaha cu e pober lider di 
AVP bolbe purba lanta cabes, 
e ta gaña. Sr. Eman no ta siña 
su les? Poco tempo pasa, el a 


sali na grandi cu grafieknan 
den su man cu el a falsifica 
di Banco Central. Ora hasta 
Banco Central a sali y de- 
nuncia e mentira, sr. Eman a 
bay sconde bek den su pent- 
house, tur cu berguensa cu su 
farsa a wordo descubri. 

Awor el a bolbe sali di su 
penthouse ta grita cu reforma 
fiscal ta un pakete di medida. 
Otro mentira di sr. Eman. 


Pero si 30 mil hende no ta 
bay paga e belasting mas, 25 
mil hende ta bay paga menos 
belasting, con esaki por ta 
medida? Sr. Eman a goberna 
Aruba pa 8 aña, y ningun mo- 
mento so el a baha e tarifa di 
belasting pa nos hendenan, 
clase trahado, ni clase media. 

Unabes mentiroso, semper 
mentiroso. Unabes falsifica- 
do, semper falsificado. 


Sr. Eman ta e unico politico 
cu ta retira y ta bolbe cada 
biaha bek, anto djis pa bruha 
tera. Sr. Eman mester realisa 
cu pueblo no kier e, pueb- 
lo no ta kere den dje, sinta 
trankil den su penthouse y 
wak nos pais wordo goberna 
pa un gobierno drechi cu ta 
pone e ser humano central. 


Recordando pueblo pa mañan celebra Dia di Derecho Humano 



ORANJESTAD - Funda- 
cion Ban Educa y Prepara, 
derecho humano, trato 
igual y zero discrimina- 
cion, kier a recorda henter 
e pueblo di Aruba riba 
nos actividad di derecho 
humano, cu lo tuma luga 
mañan, diadomingo dia 9 
di december, pa hunto nos 
celebra Dia di Derecho 
Humano. 

E aña aki cu ta nos di dos an- 
ual nos a pone como e lema: 
‘Ningun persona mag di ta 
sin derecho’. 

E dia aki lo bay ta un dia 
historico pa nos muchanan. 
P’esey nos ta pidi pa may- 


ornan trece e muchanan pa 
nan por ta parti di e celebra- 
cion aki. Tur aña nos ta laga 
nos muchanan forma parti 
di Carnaval. Carnaval ta un 
tradicion cultural di nos pais. 
Nada contra di Carnaval. 
Muchanan ta gosa di Carna- 
val, a pesar di hopi problema 
cu carnaval ta trece cune pa 
loke ta trata social. 

Pero Derecho Humano lo 
haci un diferencia den e mu- 
cha su bida. Ora cu bo yega 
cu e mucha na Santa Teresita 
Center, y e mucha mira cu 
hunto cu Massive Brassband 
nos ta cla pa gosa riba caya, lo 
bay puntra si ta un actividad 
di carnaval ta bay tin. Abo 


como mayor lo contest’e cu 
no, awe tin un celebracion 
di derecho humano. Abo 
como mucha tin derecho di 
mucha, mami tin derecho 
como muhe, papi tin derecho 
como hende homber, mami 
y papi tin derecho como tra- 
hado door cu mami y papi 
ta traha, y abo como mucha 
tin derecho riba educacion, 
p’esey bo ta bay scol pa wor- 
do educa; y asina e mucha ta 
bin compronde hopi mas pa 
loke ta derecho humano. E 
splicacion ta continua unda ta 
splica e mucha cu tur mucha 
tin mes derecho. No mag di 
discrimina ningun mucha, ni 
tampoco mag bully otro. Tur 
mucha mester hunga bon, tin 


bon amistad y mester tin re- 
spet pa otro, pasobra awe bo 
ta un mucha, pero mañan e 
muchanan ta esunnan cu lo 
bira e homber y muhe, e tra- 
hadonan, y tambe un dia lo 
bira mama y tata. Trata otro 
bon y corda cu nos tur ta 
igual. Tanten cu bo ta na bida 
e derechonan den nos consti- 
tucion ta keda bo derechonan 
y ningun persona mag di kita 
bo derecho, nenga bo opor- 
tunidad den bida y stroba bo 
den bida. Nos tur tin derecho 
y ningun persona mag di ta 
sin derecho. 

Derecho Humano ta: Sin 
mira rasa, creencia, color, 
edad, genero, sexualidad, na- 


cionalidad, idioma cu bo ta 
papia, color politico, condi- 
cion fisico. Pakico e palabra 
‘sin mira’? Pa motibo cu nin- 
gun di e puntonan aki ta e 
motibo pakico a crea derecho 
humano. Derecho humano 
a wordo crea pasobra nos ta 
humano, y como humano 
nos tin derecho riba tur loke 
e pais ta brinda na e bienestar 
di e ser humano, y e leynan 
aki ta mara tambe cu e protec- 
cion di e ser humano. Esun 
cu mira e puntonan aki y ne- 
nga e ser humano su derecho 
cu e tin, ta robes. Loke si nos 
tin cu ‘mira’ ta e tratonan cu 
ta inhusto. Nos tin cu ‘mira’ 
actonan cu ta contra di ley. Ta 
e actonan cu ta contra di ley 
ta haci daño na e ser humano. 
Actonan manera tur tipo di 
violencia, tur tipo di abuso, 
discriminacion, bullying. No 
mag comete actonan manera 
mata, horta y destrui un otro 
ser humano. E actonan aki 
nos tin cu para contra di nan. 
Ta hopi importante pa nos sa 
cu unda cu nos bay den mun- 
do, como ser humano den e 
mundo nos derecho ta keda 
igual. Nacion Uni a yama 
esaki derechonan universal. 
No mag trapa ni mag nenga 
e ser humano su derecho cu 
e ta titula pa e tin, pa e solo 
hecho cu e ta un ser humano. 
E articulonan hancra den ley 
ta pa un y tur. 

Nos ta start sali 5pm for di 
Santa Teresita Center San 
Nicolaas unda cu Massive 
Brassband lo compania nos 
den e celebracion aki unda 
cu e pueblo por cana, baila, 
bula y gosa riba su dia, y nos 
lo haci esaki den e ruta cu ta 
e caminda di Promenade San 
Nicolaas, yegando te na e ro- 
tonde sigui te ora cu nos yega 
na YMCA San Nicolaas. Na 
YMCA San Nicolaas 6pm e 
evento aki ta continua, unda 
cu nos ta bai tin diferente 
orador pa papia riba e topico 
di derecho humano. 

Grupo Corector di Papiamento ta recorda 16 aniversario 


ORANJESTAD - Diasa- 
bra ultimo Grupo Corec- 
tor di Papiamento (GCP) 
a bin hunto na Hyatt Ho- 
tel pa disfruta di un dushi 
desayuno y recorda e echo 
cu 16 aña pasa, esta dia 6 
di december 2002, nan a 
gradua como Corector di 
Papiamento. E 32 corec- 
tornan aki tabata e prome 
y unico grupo, te awo, cu 
a obtene e diploma aki na 
nivel di Enseñansa Profe- 
sional Superior. Nan tin 
na nan encargo pa revisa 
y traduci tur documento 
oficial den idioma Papia- 
mento, cu ta coresponde 
na nan trabou den e dife- 
rente departamentonan 
gubernamental. 

Durante e encuentro a re- 
corda e echo cu a proclama 
aña 2018 como Aña di Papia- 
mento y alabes, cu dia prome 
di november ultimo Parla- 
mento di Aruba unanimam- 
ente a aproba e Ley di Orto- 
grafia di Papiamento. E Ley 
aki ta forma e base solido pa 
fortifica e trabou di e grupo 
di Corector. 

Durante e mainta ameno, 
GCP a honra e presencia di 


nan docentenan di Papia- 
mento, Ramon Todd Dan- 
dare y Pedro Velazquez y nan 
invitado special, dr. Joyce 
Pereira. Dr. Pereira, como 
e prome doctorado di Pa- 
piamento, a haci entrega di 
un ehemplar di su tesina na 
Grupo di Corector. Como 
muestra di nan aprecio pa e 
gran logro aki, GCP a entre- 
ga un bunita obsekio na Dr. 
Pereira. Tambe GCP a dedica 
algun palabra pa reconoce y 
recorda nan otro docente di 
Papiamento, Mario Dijkhoff, 
di feliz memoria. 

Finalmente, GCP a haci un 
peticion special na e tres 
docentenan di Papiamento 
presente, pa den un futuro 
cercano organisa un curso di 
refrescamento, p’asina e cor- 
ectornan por keda na altura 
di e ultimo desaroyonan pa 
loke ta trata e Ley di Ortogra- 
fia di Papiamento. E docen- 
tenan tabata completamente 
di acuerdo cu e necesidad aki 
y a duna nan palabra cu nan 
lo bay delibera riba e asunto 
aki, pa mas pronto cu ta po- 
sibel, bin cu un curso specifi- 
camente pa e corectornan, 
basa riba nan nivel di estudio. 



Bishita di Prokino Zorg Nijmegen cerca Minister Lampe 



ORANJESTAD - Diahuebs 6 december Minis- 
ter dr. Armando Rudy Lampe a haya un bishita 
di cortesia di Eric Mol. Mol ta manager di cuido 
na Prokino Zorg Nijmegen. E1 a duna un pre- 
sentacion amplio di e trabounan cu nan ta haci- 
endo y tambe di e retonan cu nan ta confronta. 
Tambe a duna un splicacion di nan manera di 
traha y con nan ta trahando hunto pa yega na 
e miho solucion pa e mucha, cu hopi biaha ta 
esun perhudica pa abandono o maltrato di hen- 
de mayor. 

Mol tabata compaña pa Elvis tromp kende ta mayor 
di un colega di Mol na Hulanda. Minister Lampe a 
remarca cu e reunion tawata sumamente interesante 
y sigur Aruba por siña hopi riba e sistema di cuido. 
Na fmal Minister Lampe a gradici Mol pa su bishita 
y el a desea tur clase di exito y pa e sigui disfruta di su 
vakantie aki na Aruba. 


Colegio San Augustin Mavo a goza di tremendo Sportdag 


SAN NICOLAS - Diabierna ultimo Colegio San Augus- 
tin Mavo tabatin un Sportdag. E Sportdag aki a wordo 
organisa door di e alumnonan di examenklas. Esaki ta 
forma parti di e tareanan cu nan tin pa loke ta e materia 
“gym”. E alumnonan mester a percura pa diferente parti 
di e organisacion, esta ehercicionan, luga (community 
pool), cuminda, bebida y entretenimento. E ultimo aki 
tabata e sorpresa di dia, ora cu cantantenan di e popular 
banda “Buleria” a bini pa duna un tremendo presenta- 
cion y a anima tur e alumnonan. Colegio San Augustin ta 
felicita alumnonan di examenklas pa e organisacion di un 
tremendo Sportdag y ta gradici “Buleria” pa nan aporte. 

The Lord is my shepherd; I shall not want. 
He maketh me to lie down in green pastures: 

he leadeth me beside the still waters. 

He restoreth my soul: he leadeth me in the 
paths of righteousness for his name's sake. 
Psalm 23 

With deepest regret we wish to inform 
you that 



REGINA DOREEN SUE CHAN 
*11-11-1928 - 05-12-2018 
went to walk in the presence of the 
Lord. In deepest faith in life and in 
death. 

Husband: □ Stanislaus Sue 

Children: Sandra Sue & Onno 

Werver 

Sonia & Gino 

Raghunath-Sue 

Beloved grandchild: Kayla Raghunath 
Brothers & sisters 
Nephews & nieces: 

□Charles Chan & family 

□George Chan 

□Lucille Chan 

Erma Buettner Chan 

□Kethurah Gordijk Chan & jjiSylvion 

Gordijk 

Nigel & Cheryl Gordijk 
□Kenneth & □ Dorothy Chan 
Dale Chan 

Kirk Chan & Dawn Tomlinson 

Dominique Deveraux 

Yvonne Kumar Chan & Edward Kumar 

Michael & Miranda Kumar 

Ashford & Carmelita Chan 

Paul Chan 

Care giver: Lina Benavides 

All friends, neighbors and acquaintances. 

We would like to invite everyone who knew 
her to attend her funeral on Tuesday, 11 
December 2018 from 2pm to 4pm at Royal 
Funeral Home. 

There will also be an opportunity to extend 
condolences on Monday, 10 December 2018 
at Royal Funeral Home at 7pm to 9pm. 

We beg pardon if we might have forgotten 
anyone in our grief. 

We apologize that we will not be receiving 
condolences at home after the funeral. 



Sj>- —- - -a-/ 


SeDor ta mi Wardador, mi nDtin falta di nada; den 
cunucu di yerba berde E ta pone mi sosega. E ta hiba 
mi na awa tranquil, pa mi bolbe haña forsa. Salmo: 
1,2,3 

Cu inmenso tristesa den nos curason pero agradecido 
pa tur loke nos a comparti cune, nos ta anuncia 
fayecimento di nos Mama, Wela Y Bisawela Stima: 



Sra. Theresita Scharbaay Lampe 

Mihor conoci como: Tante Trees, Shon Ita 
*3 februari 1934 - 05 december 2018 

Na nomber di su: 

Casa: Segundo [DunDScharbaay 

Yuinan: 

Anthony Scharbaay y famia 

Gwendolyn (Gwendy) Zambrano Scharbaay y Ruben 
Zambrano 

Errol Scharbaay 

Manera yiu: Marlen Tromp y famia 

Nieto(a): 

Angelene Willems Scharbaay y Bryan Willems 
Rossy Scharbaay y Rosaelina Scharbaay Maduro 
Cindy Zambrano y Ernesto Burke 
Mendy Zambrano 

Bisanieto(a): 

Alyanne y Xiara Willems 
Rashid y Rishan Scharbaay 
Mia-Elle Burke 
Nalaney Zambrano 

Rumannan: 

Vda. Estrelita Ruiz Lampe y DNelson Ruiz y famia 
□Meinhart Lampe y nFilomena Lampe Croes y famia 
Carmen Luidens Lampe y Ricardo Luidens y famia 
f Simon Lampe y yuinan 
Violeta Lacle Lampe y Fichi Lacle y famia 

Manera ruman: 

Aide Nadal Fondeur y Laito Nadal y famia 

Gloria Franken 

Sergeant, Marcial Pascual Ras 

Swa y cuñanan: 

I Francisco Marquez y famia 

Aura Reina y famia 

□Francisca Leyba Scharbaay y famia 

Henaro Scharbaay y Seferina Scharbaay Hill y famia 

Vda. Luly Odor Scharbaay y famia 

Tina Kelly Scharbaay y Santiago Kelly y famia 

Jon Scharbaay y Olga Scharbaay Camacho y famia 

Irie Petronia Scharbaay y Ronny Petronia y famia 

Primo y primanan, sobrino y sobrinanan, comer y 
compernan, ihanan, 

bisiñanan, amistadesnan, conocirnan y demas 
famia na Aruba y den exterior. 

Ta invita pa acto di entiero cual lo tuma lugar na 
Aurora Funeral Home diaranson 12 di december 
2018 di 9 or pa 11 or di mainta. Despues lo sali pa 
Santana Catolico na Playa. 

Condolencia lo tuma lugar na Aurora Funeral Home 
diamars 11 di december 2018 di 7 or pa 9 or di 
anochi. 

Si en caso den nos tristesa nos por a lubida algun 
persona of famia, nos ta pidi nos disculpa. 



□SeDor ta mi wardador, mi n tin falta 
di nada 

Den cunucu di yerba berde e ta 
ponemi sosega. 

E ta hibami na awa trankil, 

Pa mi bolbe ha a forsa . 
Salmo: 23 



Almina Roselyn Elizabeth 
Sayers 

Better known as LRoseyL 
*25-08-1930 Q: 03-12-2018 

Na nomber di su: 

Yiunan: 

Michael & familia na Grenada 
Nathaniel & familia na Canada 
Desmond & familia na Aruba 
Andrea & familia na Aruba 
Christopher & familia naGrenada 
Anastacia & familia naAruba 
Francis & familia na Aruba 
Rumannan na Grenada 
Nieto & bisnietonan mucho pa 
menciona 

Primo y primanan, bisiñana y 
conocirnan 

Demas famia : Sayers, Noel, Wilson, 
Leonard, Goedhoop, Arrindell, 
Pantophlet. 

Ta invita pa acto di entiero cual lo 
tuma lugar na Misa Fatima di 
Dakota diamars 11 di December 
2018 di 20r pa 4Br di atardi. 
Despues lo sali pa Santana Centraal 
Sabana Basora. 

Condolencia lo tuma lugar na 
Aurora Funeral Home dialuna 10 di 
December 2018 di 7Br pa 90r di 
anochi. 

Disculpa nos si den nos tristesa nos 
por a lubida algun famia of conocir. 

Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 07 Dec 2018 Anochi 


EktoeH* 


Sorteo # 6654 


6229 


5451 


1609 


Sorteo # 5698 


4678 




Sorteo # 403 


8630 



Sorteo # 4457 


8153 


Piscis 


Sorteo # 2260 


5079 


8829 


7822 


EbfflO 


Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


130.000,- 



Sorteo # 4614 

0 

x Jackpot 

10 

x Match 4 

147 

x Atl. 8,00 


03 - 06 - 20 - 23-28 

52A00? 



07 - 13 - 14-17 


Sorteo #1117 

0 

x Jackpot 

1 

x match 4 

15 

x Afl. 500,00 

235 

x Afl 50.00 

286 

x Afl.15,00 


Mega Ball 


H 


08 


1 . 000 . 000 ,- 





Afl. 1.425.000,- 




SUPER 


1748 - 1214-3371 


1110 


FLAMINGO 


8042 - 8647-8377 





R, 


Paardenbaaistraat 10, Oranjestad, Aruba Tel.: (297) 525 - 7555 
www.lottoaruba.com 

Resultado di Sorteo 07 Dec 2018 Merdia 




Sorteo # 2414 


6755 


5888 


6330 




Sorteo # 2414 


0213 




Sorteo # 470 


7520 




Sorteo # 2414 


2679 


Aries 




Sorteo # 


0 

x Jackpot 

0 

x Match 4+ 

0 

x Match 4 

0 

x Afl. 12,00 


J oker 


Letter 


130.000,- 




Sorteo # 

0 

x Jackpot 

0 

x Match 4 

0 

x Atl. 8,00 


Proximo J ackpot 


51.000,- 



Sorteo # 

0 

x Jackpot 

0 

x match 4 

0 

x Afl. 500,00 

0 

x Afl 50.00 

0 

x Afl.15,00 


Mega Ball 


i 


900.000,- 



AiEGAlgUUS 


Afl. 1.300.000,- 




Ta momento pa un cambio den bo bida Aries 
^esaki ta pa demostra bo madurez, no laga im- 
. #l pulso guia bo sea mas humilde y lo bo mira 
cambio rod di bo. Number di suerte ta : 18, 
42, 22, 6, 26, 32 


Awe ta un bon dia pa bo y bo pareha cana den 
parke y mustra con hopi boso ta stima otro, 
e luz di bo strea ta lusa ariba bo caminda un 
sorpresa grandi ta na caminda. Number di 
suerte ta : 4, 43, 23, 7, 27, 33 


Bo imaginacion ta hibado den un mundo di 
exito awe demostra bo capacidad Geminis y 
habri bo mente pasobra abo por. Bo number 
di suerte ta :7, 44, 24, 8, 28, 34 


Geminis 


Awe bo ta bay tin e idea pa prepara un vakan- 
tie y efectua un biahe no gasta hopi sea cau- 
teloso, number di suerte ta : 3, 45, 25, 9, 29, 
35 



Cancer 


Algun di bo soñonan cu bo a soña ta resalta 
- d en rea lidad awe ta bon pa purba bo suerte . 
Number di suerte ta : 20, 46, 26, 10, 30, 36 


Relatonan cu amigo of amiga ta moviendo 
\ den un bon direccion ta tempo pa bo forma 
JJi un entrada extra pa bo y planifica un bon 
vakantie. Number di suerte ta : 1,6, 27, 11, 
31,37 



lfirgo 



E trabou di den ekipo ta mustra mas y mas 
^ pero e tin su bon logro y satisfecho cu exito. 
Bo number di suerte ta : 20, 2, 28, 12, 32, 38 


Scorpion e amor di bo bida ta den bo porta 
habri bo wowo y acepta . number di suerte 
ta :36, 3, 29, 13, 33, 39 



Scorpio 


n 


x Algun bishitantenan inoportuno lo bati bo 
W m fr ) . porta awe habri bo porta y sea cortes y lo 
" bo mira un cambio den bo awe. Number di 


■ 5 >. 


suerte ta : 9, 4, 30, 14, 34, 40 


Sagitario 



Si bo ta amante di computer y e weganan 
^ di internet awe ta un dia bon pa bo pasa bo 
r#1 tempo ariba internet . number di suerte pa 
awe ta: 14, 5, 31, 15, 35, 41 


Acuario e mundo di comportacion ta un 
mundo hopi avansa awe ta e dia cu bo mester 
cuminsa busca otro horizonte den diferente 
website ta momento di traha placa Acuario. 
Number di suerte ta : 33, 6, 32, 16, 36, 42 

Aquario 

Piscis bo a demostra bo sabiduria awo de- 
. mostra bo carisma y lo bo cosecha un exito 
* rotundo awe. number di suerte ta : 28, 7, 33, 

■ 17, 37, 43 




Pisces 

Cas Di Cultura 

Vondellaan 2 Aruba 
297-582-1010 

F AD A 

Campanastraat 5 Aruba 

297-583-2999 

297-583-9610 

F A VI 

Primavera 233 Aruba 

297-582-5051 

297-582-5222 

FEPO 

Engelandstraat 15 Aruba 

297-583-1016 

297-583-6607 

Fundacion Hende 
Muhe den dificultad 
Tel: 583-5400 
Fundacion Autismo 
Aruba 

Irenestraat 21 Aruba 
297-588-1179 

Fundacion Pa Nos 
Muchanan 

Cumana 2 Aruba 
297-583-4247 

Fundacion Tel Pa 
Hubentud 

Wilhelminastraat 19 
Aruba 

297-588-6138 

Koningin Wilhelmina 
Fonds 

Spinozastraat 9 Aruba 
297-582-0412 

Mary Joan Foundation 

Sabana Blanco 8 Aruba 
297-588-9999 

Ned Rode Kruis 

Perdo Gallegostraat 14 
Aruba 

297-588-3376 
Famia Planea (SBVO) 

Avenida MilioJ Croes 17 
B Aruba 
297-588-9591 
www.famiaplanea.org 
famiaplanea@hotmail. 
com 

Stichting Fundacion 
Guia Mi 

George Madurostraat 34 
297-582-0088 

YMC A 

Calbasstraat 1 Aruba 
297-582-3072 
AL-ANON group 

Sabana Liber #8, Ñoord 
(close to the hotels) 

Tel: 736-2952 or 
593-7081 

A1 Taxi Services Aruba 

Italietraat 50 lokaal 7 
Tel: 587-8850 
Tel: 280-2828 
Whatsapp: 592-7024 
E-mail: altaxiservices. 
aruba@hotmail.com 
Mobility Equipment 
Hire 

Tel: 568 5165 


Dokter na warda 



Oranjestad 


Dr. Wijngaarde 
Tel. 588 2992 


San Nicolas 


Botica na warda 


Oranjestad: 

Sta. Anna 
Tel. 586 8181 


San Nicolas 

Aloe 
Tel. 584 4606 


SERVICIO Dl TAXI 

Aruba Trarrsfer Tour & Taxi C.A. 

Pos Abao #4 1 
RO.Box 723 Aruba 
Tel: 582-21 1 6 / 582-201 O 
Fax: 583-6988 
Taxi Adres Service (24h) 

L.G. Smith Blvd. #234 
Oranjestad Aruba 
Tel: 587-5900 
Fax: 587-1 928 
E-Mail: tas@setarnet.aw 



Schedule december 2018 


SAT 


08 



SUN 


09 



MON 


10 



TUE 


11 



WED 


12 



THU 


13 




« 1 1 

■avm 







ZUIDERDAM 


13.00 


23.00 


c 

NORWEGIAN DAWN 

08.00 

18.00 

B 








FREEWINDS - DEPT. 


**** 


23.15 


E 








CARNIVAL MIRACLE 


09.00 


22.00 


C 








NAVIGATOR OFTHESEAS 


06.30 


23.59 


C 

BRITANNIA 

06.00 

17.00 

B 

WINDSTAR 

07.00 

17.00 

| 








FREEDOM OF THE SEAS 


07.30 


23.00 


C 

ROTTERDAM 

07.00 

16.00 

I 

MONARCH 

06.30 

15.30 

B 

STAR BREEZE 

07.00 

17.00 

H 

FREEWINDS 

06.00 

**** 

E 








CARNIVAL CONQUEST 


08:00 


16:00 


C 

MSC DIVINA 

07.00 

14.00 

B 


Çenfrak Bank van Arvba 

Mt BMn - lOTfflJlfl 


EMERGENCIA 
911 

POLIS 
Oranjestad 
San Nicolas 
Santa Cruz 
Noord 107 

Tip Line 
Brandweer 
Ambulance 
Hospital 
Imsan 

WardaCosta 913 
Seguridad Nacional 11911 
CruzCora 582-2219 


Aloe 


584-4606 

4 Centro Medico 

584-5794 

Central 


585-1965 

Dakota 

588-7364 

Del Pueblo 


582-1253 

Eagle 


587-9011 

Kibrahacha 


583-4908 

Maria 


585-8145 

Di Servicio Noord 

586-4606 

Oduber 


582-1780 

Paradera 


588-6638 

San Lucas 


584-5119 

San Nicolas 


584-5712 

Santa Anna 


586-8181 

Santa Cruz 


585-8028 

Sero Preto 


584-4833 

Trupial 

583-8560 

UTILIDAD 


Setar 


117 

Web 


525-4600 

Elmar 


523-7147 

FUNERARIA 

Aurora 

588-6699 

Ad Patres 


584-2299 

OliveTree 


584-8888 

Royal Funeral H. 

586-4444 



100 

104 

105 

11141 

115 

911 

527-4000 

524-8833 


CBilHALl: B-\NK V.\N Anum 


1 

Currsnc^ 

2 

Buying from Puhlit 

J 

Buying from Public- 

Selling lo Public 

AHG 

S&.OD- 

100.00 

100.20 

ANGl^ 

- 

- 

ioo.oq 

USD 

1.77 

1.78 

1 .SD 

CAD 

1.31 

1.33- 

1.35 

CHF 

179.0& 

179.81 

180.61 

GBP 

2.20 

2.25 

2.31 

JPY' 

15&.40 

157.91 

159.50 

EUR 

200.75 

202.59 

204.62 

DKK 

2d.1B 

2&.SB 

27.60 

NOK 

19.S7 

20.59 

21.39 

SEK 

1&.75 

19.45 

20.25 

1_ForamotfitouptoAfl. 100,000_1 

Pronostico 

di 

Tempo 



Tempo: 

Parcialmente te brevemente hopi nubia cu localmente un 
awasero. 

Temperatura maximo 30 grado Celsius y temperatura 
minimo 25 grado Celsius. 

Solo lo baha awe nochi 06:14pm y lo sali mañan mainta 
06:49am. 

Biento: 

Modera te basta fuerte for di generalmente direccion oost; 
Forsa 4 te 5 (20 te 39 km/ora, 11 te 21 nudo) 

Den dia posiblemente fuerte den rafaga; 

Forsa 6 (40 te 50 km/ora, 22 te 27 nudo). 

Situacion general di tempo: 

Den proximo 24 ora aire relativamente mas seco lo drenta 
region local. Solamente den oranan di marduga y mainta, 
humedad lo por bira suficiente pa temporalmente mas nu- 
bia forma y pasa riba region local, cu chens e ora ey pa un 
awasero localmente. 

Condicion di lama: 

Olanan di lama lo ta for di direccion oost cu haltura di 4 te 
localmente 7 pia, cu e olanan di mas halto na costanan oost 
te noordwest di e isla. 



Pa AVISO den nos Corant 


aviso@bondia.com 


J»j(f caribbfean 
Ciner^ 


MEGAPLEX 8 

Tlm only ^Mrher in Arirbo wirfi all itodiiufln icaHixgt 
cg'ibbaantincirs Cii.com n Caribbean Gmemai Aruba 


DECEMBER 6 - 12 



MICHAIL El JDfiDAW ' HLVE 51 EE ETAUQHE 

CREEDZ 

2 06 | 6M 


cxc 


401 I I 45 

m 4 « | I +5 I 11 » 

V.I ] U-l aOO I fe U I : I X 




ELLIOT _ 

I HtUhiiVt Kii>nu m 

_ y.1 auw ] M | i Ji' _ 

STLVtitlfi S'A'LDNE | IYAH GUZJM->M 

BACKTRACE 

0 

MOH- SUH IJa 


WHN'C EEU.LV | 3ALAH S'iVIRmaH 

R ALPH Bft E AK S 
THE INTERNET 

kiQHTHU ] H | tW | ■ dK> 

PH 14 I 11*1 

ia. 1 i.u i i * | 

m.in i ig i >»i eo-tuv 




OTUNa s CLaEIE-A mquna 

qudi 


"T> Mtfniunnfl l^-Ul 

MÓH-IMU X SUH J TJ I +-H 

7is j p.» [njg 


uGw'hu 4 » I tr ti I B 
IRI l H I t 75 J I » I ID-2J- 
W M* i 4 W I « 21l I. U | 1091 
3 W i 1 + ] * » | i- 25 | l Mi 


TXfiAN EGEETQM | 1*V i FC3C3C 

ROBIN HOOD 

MTH MMUi MIRÓ ^»111 


SNA/ MTCHELL | GEEV DAJVCN 

POSSESSION 
HMsINAH GftACE 

WTTH UVIMUiUifTUS [ft] 

MOf44YI T 3+ 

UT-3UH T 13 | E113 


bENEDO CUNkEEiUTCU | CAUtlOH SEEL'* 

GRIMCH 

jwniEi E 
| é+ll t« 

Wi^lW 1 U | «K<| « 14 | 


cxc 


5TAHTING DECEMHK ! 3 iPIDES MAN: INTG TKE 5PIDIH-VEH.5E - MOHTAL INGIHES - AQUAMAN 

P<»lm Boach FldlO 
Aruba | 586.0074 

THE MAGIC GF THE MOVIES 
ON YOUfi MOBILE DEVICE 

V AppSlCC C J 

|[ W. WaF|!n 


SERVICIOF 9 


DIASABRA 8 DECEMBER 2018 


No por busca plachi number e dianan aki na 
Departamento di Impuesto 


ORANJESTAD - Depar- 
tamento di Impuesto ta 
participa cu riba dianan 
10 y 11 di december prox- 
imo, su oficina na edifi- 
cio anexo na Camacuri, 
caminda ta registra vehi- 
culo di motor y busca/en- 
trega plach’i number, lo 


no ta habri pa publico en 
conexion cu trabounan di 
construccion necesario. 

Pa registracion di vehiculo di 
motor por acudi na oficina 
principal na Camacuri (sala 
unda e caheronan ta) of na un 
di e oficinanan den districto. 


Pa entrega of busca plachi di 
number (blauw) lo por acudi 
bek na e oficina di custumber 
dia 12 di december. 

Departamento di Impuesto 
ta pidi su clientenan pa tuma 
nota di e participacion aki pa 
evita cualkier inconveniencia. 


Weekend di domino na 99 Bar & Restaurant 


KUDAWECHA - E week- 
end aki ta bay ta uno cay- 
ente cayente cu batayan- 
an di domino na e unico 
Domino Square Garden 
na Aruba! 

Mañan, diadomingo dia 9 di 


december, lo ta bay tin e can- 
deloso encuentro di c Nos cu 
Nos’ di nada menos cu Team 
Snor! Si shonnan, esaki lo 
ta c the ultimate battle’ entre 
integrantenan di Team Snor 
pa determina cua ta e duo cu 
por titula nan mes 'best of the 


besf di Team Snor pa 2018. 

E fabuloso encuentro aki lo 
cuminsa desde lor di merdia 
n'e Domino Square Garden 
na Calabas, esta 99 Bar & 
Restaurant. 



Kidpreneurs Bazaar awe den Caya Grandi 


ORANJESTAD - Bo per- 
sona ta cordialmente in- 
vita pa e 6 Kidpreneur$ 
Bazaar’, cual lo tuma 
luga awe, diasabra dia 8 
december, di 4:00pm - 
7:00pm, den Caya Prin- 
cipal G.F. Betico Croes 
entre Cedehm/ Aldo y ex- 
Interbank. 

Den e bazaar aki, e muchan- 
an cu a participa den proyec- 
tonan di: c Kidpreneur$ with 
BIG Ideas’ (duna na Traim- 
erdia) y 4 Kid$ BIZ Market’ 
(durante e herfstvakantie/ 
oktober), entre e edad di 9 pa 
13 aña, lo bin hunto pa bende 
e productonan cu nan mes a 
crea. 

Den e proyecto(nan) e 
muchanan a haya educacion 
empresarial cu a yuda nan 
reconoce oportunidadnan 
comercial. 

Door cu e muchanan a ricibi 
diferente tayer den diferente 
angulo, e muchanan a haya 
mas idea di con nan por uza 
nan mes un creatividad pa 
yega un dia na nan propio 


negoshi. 

Nos por a nota cu cada mu- 
cha cu a participa den e 
proyecto, tabata hopi satis- 
fecho y a keda cu e gana pa 
algun dia nan experiencia den 
un forma educativo, kico e ta 
pa c ta un comerciante’. 

Pa e motibo aki, Directie 
Economische Zaken (DE- 
ZHI)/(Iniciativa pa Desaroyo 
pa Empresa Arubano (IDEA) 
hunto cu e siguiente simpati- 
santenan, minister di fmansa, 


asuntonan economico y cul- 
tura, Setar, Bureau Traimer- 
dia, departamento di cultura, 
Elite Promotions & Enter- 
tainment, ta organisando e 
c Kidpreneur$ Bazaar’ aki. 

E benta di e productonan di 
e muchanan lo sosode entre 
4:00pm - 6:00pm y despu- 
es, entre 6:00pm - 7:00pm 
e muchanan por disfruta di 
musica, presenta door di nos 
muchanan y tambe di e luz di 
Pasco den caya grandi. 

Minister Oduber a reflexiona riba aña 2018 y stipula metanan pa 2019 



ORANJESTAD - Minis- 
ter Otmar Oduber dia- 
huebs atardi a tene un dia 
di reflexion cu tur hefe y 
esunnan cu ta maneha 
departamentonan y in- 
stancianan cu ta cay bou 
di ministerio di desaroyo 
teritorial, infrastructura 
y medio ambiente, con- 
huntamente cu e con- 
seheronan. A papia riba e 
aña cu a transcuri, pone 
e prioridadnan pa 2019 y 
tambe trata puntonan cu 
tin pa mehora pa 2019. 

Segun un comunicado 
di gobierno, durante di e 
prome aña di gobernacion, 
gobierno a pone hopi en- 
fasis riba e aspecto di inte- 
gridad, sin laga afo e aspec- 
tonan financiero tambeg cu 
ta sumamente importante. 
Sr. Oduber a splica cu ta im- 



portante pa tin miho 'checks 
and balances’, pa evita cu, 
por ehempel, ta surpasa e 
presupuesto. 

Un di e tareanan cu a duna 
hefe di cada departamento 
ta pa pone extra atencion pa 
determina e 'core business’ 
di cada departamento, pues 
pa haya sa kico ta e tarea real 
di cada departamento pa e 
servicio publico cu nan tin 
cu ofrece. Haciendo esaki, 
ta haya sa si durante di e aña 
e departamento ta ocupa cu 
gastonan adopta, y pues cu 
ta innecesario. E aspecto di 
reflexion riba gastonan y 
riba e presupuesto lo yuda 
percura pa ta mas eficiente, 
y cu e productividad di e 
departamento ta riba e nivel 
segun e gasto cu e ta nifica 
riba e presupuesto. 



Kedando riba e aspecto di 
eficiencia, algo cu sr. Odu- 
ber a trata durante di e re- 
union, tambe ta e contacto 
cu mester tin entre e dife- 
rente departamentonan. E 
sesionnan manera esun cu a 
tuma luga diahuebs, ta yuda 
cu e bond entre e diferente 
departamentonan. Tur si- 
man ta reuni tambe den un 
vierhoeksoverleg’ cu de- 
partamentonan DOW, DIP 
y DLV pa coordina trabou 
y pa hunto funciona den 
forma optimal. 

Concluyendo, e mandatar- 



io a bisa cu e directornan a cu nan ta eherce, pa cual ta 
mustra entusiasmo durante gradici nan. 
di e reunion y pa cu e trabou 


Minister ta apoya e inversion miyonario pa crea cupo di trabou 


ORANJESTAD - Dia- 
huebs na su despacho, 
minister di finansa, 
asuntonan economico y 
cultura, Xiomara Ruiz- 
Maduro, hunto cu su co- 
lega minister di turismo, 
salud publico y deporte, 
Dangui Oduber a reuni 
cu Jabine van der Meijs, 


CFO di Royal Schiphol 
Group; James Fazio, 
CEO; y Marion Kan di 
Hunta di Supervision di 
AAA Ny riba e proyecto 
Gateway 2030. 

Segun un comunicado di 
gobierno, esaki ta e proyec- 
to caminda nos airport ta 



wordo amplia, pa asina por mas grandi. Como minis- lo wordo haci, y ta spera cu 

acapara e crecemento den ter encarga cu economia, pronto lo por cuantifica den 

turismo na nos pais y sig- sra. Ruiz-Maduro ta apoya cupo di trabou y spin off 

ura un conectividad aereo e inversion miyonario cu economico pa nos pais. 





4 iRwit h_ 

Rmfia É.SiilVlX 















































B NPjft 


LOCALI* 31 


DIASABRA 8 DECEMBER 2018 


CBS a organisa conferencia ‘Data for the Future’ 


ORANJESTAD - E con- 
ferencia ‘Data for the fu- 
ture’ ta basa riba turismo, 
y hecho ta cu Aruba ta 
posiciona como destina- 
cion principal den Caribe. 
Esaki ta e resultado di dos 
diferente fase. 

E prome fase ta wordo carac- 
teristica door di e inaugura- 
cion di Aruba Caribbean Ho- 
tel na aña 1958. E temponan 
aya, turismo tabata tin un rol 
secundario den nos econo- 
mia, banda di e refmeria. E 
segunda fase di e industria 
turistico a florece door di e 
ceramento di e refineria na 
aña 1985, y tambe door di e 
transicion cu Aruba a bay di 
un economia industrial pa un 
economia servicial. Turismo 
a bira e motor tras di e crece- 
mento di empleo y entrada 
fmanciero, y tambe a bira e 
fundeshi di nos economia. 

Segun un comunicado di 
gobierno, e importancia di 
turismo pa Aruba ta rekeri 
un maneho sano, basa riba 
hechonan y data, no sola- 
mente di e industria, pero 
tambe por medio di otro 
sectornan. E bienestar di tur 
sector riba nos isla ta directa- 
mente y indirectamente liga 
na turismo. 

E ‘Tourism Satellite Account’ 
ta un desaroyo di United Na- 
tions World Toursim Organi- 
zation. Cu e desaroyo aki, nos 
ta poco mas cerca di compro- 
nde e importancia di sector- 


nan liga na otro. Esaki tambe 
lo yuda nos gara e manera 
con pa composita nos GDP 
y asina yuda nos haci miho 
decisionnan. E Tourism Sat- 
ellite Account lo agrega balor 
na nos isla. “Como Minister 
di turismo mi ta sumamente 
contento cu fmalmente esaki 
a yega Aruba”, segun Dangui 
Oduber. 

“Manera menciona ante- 
riormente, colecta y com- 
parti data ta componentenan 
critico pa un maneho sano. 
Ban para keto un rato ariba e 
hecho cu tin un bon partner- 
ship entre ATA N.V y IASA 
pa un tempo largo caba. Paki- 
co mi ta trece esaki pa dilanti? 
Pasobra esaki ta marca e ber- 
dadero inicio di nos historia 
cu ‘Tourism Data’.” 

Data ta importante pa nos 
compronde e fluho di nos 
bishitantenan, como tambe 
e tipo di bishitantenan. ATA 
N.V tin 35 aña caba ta colec- 
tando data, y haciendo uzo di 
esaki pa continuamente me- 
hora e turista su experiencia 
na Aruba. 

Tin diferente factornan cu 
ta influencia turistanan pa 
bishita nos pais Aruba. Pero 
sin data, nos strategia y inver- 
sion nunca lo ta efectivo. 
Oduber ta felicita colega min- 
ister Xiomara Ruiz Maduro y 
Central Bureau of Statistics 
cu e tremendo iniciativa pa 
organisa e conferencia aki. 



Inspectie Volksgezondheid Aruba: 

Remedi Valsartan di Pharmachemie saca for di mercado pa contaminacion 



ORANJESTAD - In- 
spectie Volksgezondheid 
Aruba (IVA) a haya noti- 
ficacion cu tin un cierto 
produccion (batch) di e 


remedi Valsartan, di e fab- 
rica Pharmachemie, cu a 
wordo saca for di mercado 
na boticanan na Aruba 
pa motibo di contamina- 


cion. E remedi Valsartan 
ta wordo prescribi pa pre- 
sion halto y problemanan 
di curason. 

E accion di e batchnan di Val- 
sartan di Pharmachemie cu a 
wordo saca for di mercado na 
augustus 2018, ta trata door 
di e producto N-nitrosodi- 
methylamine (NDMA). E 
biaha aki, e batchnan ta con- 
tene e stof N-nitrosodieth- 
ylamine (NDEA): un pro- 
ducto cu door di e proceso 
di fabricacion di Valsartan 
lo por wordo crea, y cu po- 
siblemente por aumenta e 
probabilidad pa haya cancer. 
Sinembargo, e chens cu en 
berdad por haya cancer door 
di bebe e remedi Valsartan cu 
ta contamina cu NDEA ta 
hopi chikito. 

Na Aruba, e remedi generico 
Valsartan ta obtenibel cu rece- 


ta di dokter na botica. E com- 
pania farmaceutico Pharm- 
achemie na Hulanda, cu ta 
produci y distribui e remedi 
Valsartan, a avisa e importa- 
donan di remedi na Aruba y 
Inspectie Volksgezondheid di 
e contaminacion y e riesgo. 
E importadonan a verifica cu 
tin batchnan contamina cu a 
wordo importa na Aruba, y a 
tuma e accionnan necesario 
pa informa e boticanan de- 
bidamente. Seguidamente, e 
boticanan a kita e batchnan 
aki. 

Ta trata batchnan di Valsartan 
di e marca Pharmachemie cu 
RVG-nummers: 

RVG102397; RVG102398; 
RVG102399; RVG102756; 
RVG102762, RVG102764, 

RVG102765. 

E Inspector di Remedi, 
Roselynn Angela (boticario), 


ta conseha esunnan cu ta 
uzando e remedi generico 
Valsartan pa no stop di bebe 
esaki, y ta urgi pashent cu tin 
preocupacion of pregunta pa 
acudi na nan botica. Tambe 
sra. Angela ta pidi tur pashent 
cu ta uza e remedi aki pa con- 
trola e RVG-nummer patras 
riba nan paki di remedi. Si e 
RVG-nummer ta cuadra cu 
e batch cu a wordo saca for 
di mercado, pashentnan por 
tuma contacto cu nan botica 
pa mas informacion. Inspec- 
tie Volksgezondheid Aruba 
lo informa pueblo di cualkier 
cambio na su debido mo- 
mento. 

E carta di e compania farma- 
ceutico y e lista completo di e 
batchnan cu a wordo saca for 
di mercado por haya ariba e 
website di Inspectie Volksge- 
zondheid Aruba. 

Minister Croes: Tur hende riba bijstand ta cobra bonus di fin di aña 


ORANJESTAD - Un noti- 
cia di speransa pa e fami- 
anan cu ta pasando den 
momentonan hopi dificil: 
tur hende cu ta riba bi- 
jstand ta cobra bonus di 
fin di aña. Un decision cu 
Glenbert Croes tin e gran 
satisfaccion di por aproba 
pa su di dos aña consecu- 
tivo como minister di 
asuntonan social y labor. 

Segun un comunicado di 
gobierno, e convivencia cu 
pueblo ta ricibi, ‘ta un aire 
fresco di speransa cu por fin 
tin un gobierno cu ta traha na 
nan interes y bienestar. Un 
Gobierno cu ta invirtiendo 
den un miho bida pa nos 
Pueblo’. E reforma di Go- 
bierno ta pa mehora bida di 
nos conciudadanonan, un 
cambio husto cu lo percura 
pa tur hende sinti un alivio y 
mira un mehoransa den nan 
cartera ya cuminsando cu e 
bonus pa tur hende por tin 
un feliz celebracion di fm di 
aña. 



Minister Oduber ta anuncia inicio proceso di RFP pa maneho di sushi 



ORANJESTAD - Minis- 
ter di desaroyo teritorial 
infrastructura y medio 
ambiente, Otmar Odu- 
ber, a informa comunidad 
completo di un otro paso 
importante tuma den e 
proceso pa por crea un 
strategia/ plan pa por tin 
un maneho di desperdicio 
responsabel y sostenibel. 
Ayera, dia 7 di december 
2018, e anuncio di e Re- 
quest For Proposal (RFP) 
a wordo publica den tur 
nos corantnan, Landscou- 
rant y den medionan di 
comunicacion internacio- 
nal. 

Segun un comunicado di go- 
bierno, e RFP ta e momento 
unda cu companianan local y 
internacional por registra nan 
mes, pa asina por participa 
den e proceso di RFP aki, cual 
ta sumamente importante 
pa por yega na e solucion di 
maneho di desperdicio den 
forma responsabel y sosteni- 
bel. E RFP specificamente 
ta sali for di pais Aruba, na 
unda cu pais Aruba ta e or- 
gano cu ta publica esaki, y ta 
specificamente pa por haya e 
miho tecnologia y miho ofer- 
tanan pa locual ta un ‘waste 
to energy facility’. Algo cu 
den industria ta wordo yama 
‘solid waste treatment facil- 
ity’. Partidonan interesa cu 
ta serio por registra nan mes 


por medio di e website cu ta 
ubica den e publicacion aki, 
unda cu nan lo wordo reg- 
istra. Despues di un tempo 
nan lo ricibi e informacion 
necesario pa por sigui cu e 
trayecto aki. 

E temporada cu por registra 
ta desde ayera, 7 di decem- 
ber, te cu dia 28 di december 
proximo. Ta enfatisa cu e mo- 
mento aki e proceso ta suma- 
mente importante, un pro- 
ceso di trabounan cu a inicia 
fin di aña pasa cu diferente 
partnernan incluyendo WEB, 
TNO y Waste Management 
Taskforce, cu ta consisti di 
un grupo masha diverso di 
organisacionnan den sector 
publico como tambe sector 
priva. Tur e trabounan aki 
a conduci na e RFP, cu ta e 
etapa importante cu a inicia 
pa asina yega na e solucion 
pa maneho di desperdicio re- 
sponsabel, como tambe sos- 
tenibel. 

Siguramente ta invita comu- 
nidad completo pa keda sigui 
nos medionan di comunica- 
cion y keda pendiente di mas 
informacion, pa conhunta- 
mente cu pais Aruba, yega 
poco poco pero sigur, den e 
direccion di por tin solucion 
pa e problema di desperdicio 
na Aruba 























